Free Fire Challenges Series Season 2 akan datang pada 12 Jun ini.
Lain dari Challengers Series sebelum ini, kali ini pasukan Free Fire akan disertai oleh empat negara iaitu Malaysia, Filipina, Kemboja dan Sri Lanka.
Pertandingan ini akan diperkemas dengan menjadi satu pertandingan besar dimana semua pasukan akan berentap untuk mendapatkan sebahagian besar dari AS$30,000 (RM131,000) jumlah wang hadiah terkumpul.

Pendaftaran Challengers Series Season 2 akan bermula dengan kelayakan in-game bermula 9 sehingga 11 Jun ini dengan hari perlawanan pada 12 Jun.
Kesemua pemain perlu mempunyai level minima 20 dengan Platinum 1 di dalam mod Battle Royale untuk layak.

Perlawanan akan bermula 12 Jun Ahad depan bermula jam 1 petang sehingga 6 petang (GMT+8).
Sama seperti edisi sebelum ini, enam pasukan akan terus layak memasuki Challengers Series Season 2 dan masuk ke Kelayakan Akhir untuk Malaysia, Kemboja dan Filipina.
Berikutan itu 24 pasukan teratas akan memasuki kelayakan akhir dan 18 teratas akan ke Perlawanan Akhir pada 30 dan 31 Julai ini.
Maklumat lanjut Free Fire Challenger Series Season 2 boleh didapati di laman rasmi Facebook dan Instagram Free Fire.


Free Fire Continental Continental Series (FFCS) Asia berakhir pada penghujung bulan November. Jelas sekali kejohanan ini mendapat sambutan meriah daripada peminat Free Fire kerana ia berjaya mencatat lebih daripada 2.5 juta penonton serentak tertinggi.
Rekod baharu dalam sejarah kejohanan e-sukan Free Fire ini dilaporkan oleh Esports Charts. Sebelum ini, rekod jumlah penonton serentak tertinggi dipegang oleh kejohanan Free Fire World Series (FFWS) yang mencatat lebih daripada 2 juta penonton serentak tertinggi.
FFCS Americas pula mencatatkan lebih daripada 1.7 juta penonton serentak tertinggi dan FFCS EMEA mencatatkan hampir 300,000 penonton serentak tertinggi.
Di FFCS, EXP Esports, pasukan dari Thailand, muncul sebagai johan dan membawa pulang AS$80,000 (RM320,000). Satu-satunya pasukan Malaysia yang layak ke Grand Finals kejohanan tersebut iaitu Geek Fam mencapai tempat ketujuh.
Ikuti kami di Facebook dan Instagram.
Saksikan kami di YouTube.


Garena Free Fire dan Free Fire MAX dilaporkan hilang daripada Google Play Store dan Apple App Store di India. Setakat ini, tiada kenyataan rasmi daripada pembuat Free Fire lagi atau daripada Apple atau Google.
Menurut pengguna di India, permainan itu tidak dapat diakses mulai pagi tadi dan permainan itu terus hilang dari gedung aplikasi iOS dan Android.
Spekulasi mengatakan bahawa permainan itu diturunkan kerana kes Krafton menyaman Apple, Google dan Garena kerana meniru permainannya. Krafton adalah pembangun permainan PUBG Mobile. Jika ini benar, Free Fire mungkin akan hilang dari gedung aplikasi dari seluruh dunia.
Krafton menyaman Garena kerana dikatakan Free Fire meniru PUBG Mobile
Permainan ini juga mungkin dialih keluar buat sementara waktu kerana sebarang kemaskini yang akan datang dan akan ditambah sekali lagi sebaik sahaja kemas kini itu dilancarkan. Ia juga mungkin disebabkan oleh isu log masuk yang dialami pemain semasa menjalankan permainan.
Namun, pemain Malaysia tidak perlu risau kerana permainan masih boleh diakses seperti biasa.
Sumber rujukan: Gaming on Phone


Pada minggu lepas, watak baharu K berdasarkan DJ KSHMR diperkenalkan dalam permainan Garena Free Fire. Kini mereka telah mengeluarkan dua video muzik hasil daripada kolaborasi tersebut dan juga mengumumkan beberapa acara serta pertandingan menarik bersempena dengan Booyah Day.
Booyah Day akan disambut pada 25 Oktober ini dan para pemain Free Fire berpeluang untuk memperoleh ganjaran log masuk eksklusif daripada kolaborasi Free Fire bersama KSHMR. Anda akan diberikan UMP upgrade token, skin senjata UMP-Booyah Day, dan AK Dragon upgrade token.

Satu acara menarik yang akan berlangsung esok (23 Oktober) ialah sebuah siaran langsung di mana anda boleh menonton KSHMR dan seorang lagi DJ terkenal iaitu Alok bermain Free Fire bersama-sama. Livestream ini akan disiarkan di laman Facebook rasmi Garena Free Fire.

Jika anda masih belum menonton video tarian lagu ‘One More Round’ yang dipersembahkan oleh kru tarian Kinjaz, anda patut tonton video tersebut kerana peminat Free Fire yang memuat naik video melakukan tarian tersebut berpeluang memenangi hadiah eksklusif.

Maklumat mengenai pertandingan ini akan diumumkan di laman Facebook rasmi Garena Free Fire.
Pastikan anda tidak terlepas peluang menyertai semua aktiviti-aktiviti Free Fire yang menarik ini!
Ikuti kami di Facebook dan Instagram.
Saksikan kami di YouTube.


Free Fire memasukkan mod Red Light, Green Light seperti dari Squid Game.

Squid Game yang sudah menjadi siri TV popular terus menjadi fenomena sehingga banyak lagi permainan lain mengeluarkan mod seperti ini untuk permainan video mereka.

Apa yang perlu ada buat ialah cuma untuk lari ke garisan penamat sebelum masa tamat.
Pemain juga perlu berhenti bergerak jika patung dihadapan menoleh ke belakang.
Jika anda tidak sempat untuk berhenti, karakter anda akan ditembak.
Mod ini hadir untuk Free Fire dan Free Fire Max dalam masa yang terhad sahaja.


Dua gergasi Free Fire tempatan, Expand dan SEM9 berjaya menempah slot ke Grand Finals ESL Snapdragon Pro Series musim kedua yang bakal membuka tirai pada 4 Februari tahun depan.
Pada semalam, aksi yang wajar dipuji oleh pasukan Expand kerana konsistensi dalam pungutan mata tertinggi iaitu 525.5 mata secara keseluruhan.
Tambahan lagi, kutipan tiga Booyah juga memastikan pasukan itu dalam kelompok tiga teratas di hari akhir Play-In ESL Snapdragon Pro Series.
Booyah pertama dicatatkan pada pusingan pertama Kalahari dengan perolehan 22 mata keselruhan dan 10 mata singkir. Booyah kedua pula didapatkan pada psuingan ketiga peta Alpine dengan pungutan 23 mata dan 11 mata singkir manakala Booyah terakhir di pusingan keenam peta Purgatory dengan kutipan 24 mata dan 12 mata singkir.
Aksi bertenaga oleh Expand itu menjadikan pasukan itu sebagai penyandang juara bagi Play-In semalam.
Di samping itu, wakil kedua Malaysia iaitu SEM9 turut menyertai Expand ke Jakarta Februari depan walaupun sekadar berpuas hati di kedudukan ketiga dengan 504.5 mata dan 170 mata singkir.

Kedua-dua pasukan ini bakal membawa harapan Malaysia di Grand Finals yang akan bertempat di Mal Taman Anggrek Februari hadapan.
Peringkat akhir ini bakal menyediakan 12 pasukan dari 4 rantau yang terbesar di Asia Pasifik iaitu (Thailand, Indonesia, Vietnam dan MSP (Malaysia, Singapura dan Filipina).
Aksi ini boleh disaksikan secara fizikal mahupun di siaran langsung rasmi Facebook, Youtube dan Twitch ESL Malaysia.


Jaguh Free Fire tempatan, Expand adalah pasukan yang kian menempa nama di persada dunia sekarang. Baru-baru ini pengurus pasukan, Norain Abu Talib sempat dihubungi berkenaan khabar angin suatu organisasi yang berminat untuk menandatangani pasukan itu.
Perkara ini disahkan sendiri oleh pihaknya dalam satu temubual.
“Perbincangan masih di proses awal dan tidak menyentuh mana-mana hal penting,” ujarnya ketika ketika dihubungi MyGameOn.
Tambahan lagi, dia menegaskan pasukannya masih menilai keterbukaan dan kredibiliti organisasi itu tentang sinergi dan pelaksanaan rangka kerja kepada pasukannya.
“Jika anda mahu kecapi (pencapaian) dengan pantas, geraklah secara bersendiri. Tapi jika anda mahu kecapi (pencapaian) yang berpanjangan, geraklah bersama-sama,” sebutnya.
Dia juga menyifatkan agenda komersial yang berlebihan menjadikan seseorang pemain itu kurang berkembang yang mengganggu kestabilan emosi dan mental.
“Kemahiran insaniah dan penerapan modal insan amat penting dalam membina sebuah pasukan bertaraf dunia,” tambahnya lagi.
Norain berkata, perbezaan budaya di Malaysia menjadikan pemain tidak mampu menerapkan budaya kerja e-sukan. Oleh itu, dia merasakan ketidakseimbangan ekosistem dalam tumbesaran sebagai remaja.
“Kesedaran terhadap budaya dan pelajaran adalah aspek yang amat penting untuk kita berada di atas dan mengecapi kejuaraan dunia,” akhir kata oleh Norain (Umi).


Setiap pemilihan karakter harus dilakukan dalam permainan mengikut kesesuaian rentak pasukan.
J.Biebs adalah salah satu karakter yang kurang digunakan pemain tetapi berdasarkan analisis data Siri Dunia Free Fire (FFWS) yang lepas, karakter ini menjadi tumpuan.
Kebanyakan pasukan menerapkan penggunaan karakter ini dalam koordinasi rusuh berpasukan. Hal ini kerana jarak efektif 12 meter yang menolak EP berbanding HP.
Penggunaan J.Biebs bagi dua pemain dalam satu pasukan terutama kedua-dua perusuh (rusher) sangat memberi kelebihan disebabkan EP yang ditolak oleh pemain pertama dapat diserap oleh pemain kedua.
Walau bagaimanapun, J.Biebs akan menjadi kurang efektif disebabkan atas beberapa faktor seperti jarak lebih 12 meter daripada rakan sepasukan dan satu pemain sahaja yang menggunakan karakter itu.
Sebagai contoh, pasukan RRQ Kazu, Neguara dan Evos Phoenix iaitu menggunakan dwi-pemain J.Biebs. Hal itu memberi kelebihan merusuh berpasukan tanpa kehilangan banyak HP.
Kombinasi ini dijangka akan diadaptasikan dalam liga rantau bagi musim hadapan kerana keputusan positif yang berjaya diperoleh pasukan ini.


Artikel ini ditulis oleh Firas Aliyan.
Siri Cabaran Free Fire (FFCS) musim kedua membuka tirai pada hari ini. Pasukan Geek Fam muncul pendahulu carta hari pertama bagi minggu pertama dengan 151 mata keseluruhan dan mengaut dua Booyah.
Meskipun berwajah baharu dengan kemasukan tiga pemain, Rajaa dari WNL dan Fenix dari Blacklist International, tetapi perkara itu tidak langsung merencatkan percaturan mereka.
Pasukan itu tidak menunggu lama untuk ‘tunjuk taring’ apabila meraih Booyah pertama dan mengumpul lima mata bunuh pada pusingan pertama peta Bermuda.
Booyah kedua dicatatkan oleh pasukan itu pada pusingan kelima peta Bermuda dengan 11 mata bunuh.
Konsistensi yang ditunjukkan Geek Fam juga tidak boleh disangkal kerana mengutip 18 mata purata setiap pusingan yang meletakkan pasukan itu kukuh di persada liga.
Satu kelebihan juga buat pasukan yang berada di kumpulan A kerana bermain lapan pusingan berbanding kumpulan B dan C kerana hanya bermain empat pusingan.

 Kumpulan A

Diversity Gaming (KH)
EWG (MY)
WatchNLearn (MY)
Geek Fam (MY)
Bloody Head (PH)
Axis Esports (MY)

Kumpulan B

Todak (MY)
K9 Esports (PH)
Team Princess (MY)
AKO Khmer (KH)
Orange Esports (MY)
X-Men Akatsuki (MY)

Kumpulan C

Neverstop (LK)
Anxiety (PH)
Orv Esports (MY)
Archangels (LK)
Noxscape (MY)
Farang Esports (MY)

Kejohanan ini menawarkan hadiah wang terkumpul kira-kira RM130,000 dan penyertaan sebanyak 18 pasukan dari empat buah negara. Jangan lupa saksikan aksi pertarungan di Facebook/Youtube rasmi Garena Free Fire setiap Sabtu dan Ahad pada 2 hingga 31 Julai ini.


Pasukan juara dunia sebanyak dua kali, Evos Phoenix sah tidak menyenaraikan pemain mereka, Piyapon Boonchuay (GodCruz) dalam Kejohanan Free Fire Thailand (FFTC) 2023.
Perkara itu disahkan pihak Free Fire Esports Thailand dalam satu hantaran roster bagi kejohanan itu.

Penggiat e-sukan Free Fire agak terkejut dengan perkhabaran itu bahkan ada khabar angin mengatakan Evos Phoenix bakal melakukan pertukaran pemain dengan memberi penekanan terhadap pemain baharu iaitu Vappiya Butdeekum (Alraedy).
Pasukan Evos Phoenix bakal tampil dengan lima pemain sahaja pada kejohanan ini dengan diketuai Wattipong Ngarmrod (D_Long) sebagai ketua pasukan.
Tiada kenyataan rasmi lagi daripada pihak Evos Esports tentang ketiadaan GodCruz dalam kejohanan itu.
Kejohanan Free Fire Thailand (FFTC) bakal berlangsung pada 25 Februari dengan menyediakan slot Play-Ins dan Playoff untuk beberapa pasukan dari Liga Pro Free Fire Thailand musim ketujuh.
Kira-kira AS$29,665 ditawarkan sebagai hadiah wang terkumpul bagi kejohanan itu dan hanya 12 pasukan akan berentap di Grand Finals.


Kejohanan Majors MCPS (Malaysia, Kemboja, Filipina dan Sri Lanka) musim kelima sah akan menyediakan 18 slot sahaja bagi kelayakan dalam permainan untuk layak ke peringkat akhir kelayakan.
Kenyataan itu dimuat naik melalui Facebook dan Instagram rasmi Garena Free Fire Malaysia.

Format permainan adalah seperti biasa iaitu pendaftaran melalui The Arena pada 24-26 Februari dan memperuntukkan 15 permainan serta mengambil hanya mata daripada lima permainan terbaik.
Kelayakan Final menyediakan slot automatik kepada enam pasukan Grand Finals yang lepas seperti HardtoGet, Blacklist International, Supreme Assault Forces, Axis Esports, SEM9 dan Anxiety.
Sebanyak 24 pasukan akan berentap di Kelayakan Final pada 3 Mac untuk merebut 11 slot ke peringkat liga pada pertengahan Mac.


App Annie, syarikat statistik aplikasi mudah alih, telah melaporkan bahawa Garena Free Fire ialah permainan yang paling banyak dimuat turun pada tahun lepas.
Statistik ini mengambil kira keseluruhan jumlah muat turun di Apple App Store dan Google Play Store. Laporan daripada App Annie menunjukkan Among Us di tangga kedua, Subway Surfers di tangga ketiga, dan PUBG Mobile di tangga keempat.

Ini bermaksud Free Fire sudah dua tahun berturut-turut memegang takhta ini. Pada tahun lepas, ia juga mencatatkan rekod baharu dalam jumlah puncak pemain aktif harian yang mencecah lebih daripada 100 juta pemain.
Rekod jumlah puncak penonton serentak untuk acara e-sukan Free Fire juga dipecahkan pada tahun lepas. Free Fire Continental Series (FFCS) mencatatkan lebih daripada 2.5 juta penonton serentak.
Walaupun PUBG Mobile lebih popular di Malaysia, nampaknya komuniti permainan mudah alih antarabangsa lebih menyukai Free Fire.
Ikuti kami di Facebook dan Instagram.
Saksikan kami di YouTube.


Selesai hari pertama Grand Finals Siri Pro Snapdragon, penyandang juara dunia dua kali iaitu Evos Phoenix tampil bergaya di posisi pertama.
Kemampuan pasukan itu sukar disangkal lagi apabila menamatkan hari pertama dengan pungutan dua Booyah.
Walaupun tidak memperoleh Booyah pada awal pusingan tetapi pasukan itu seolah-olah mengeluarkan ‘bisa’ sebenar pada hujung permainan.
Booyah pertama berjaya dikutip pada pusingan kelima di peta Bermuda apabila berjaya menjaga kawasan Pochinok hingga akhir permainan. Sembilan mata singkir didapatkan dengan mata keseluruhan sebanyak 21 mata.
Peta Kalahari menjadi penutup hari pertama Grand Finals dan Evos Phoenix mencuri tumpuan apabila mendapatkan Booyah seterusnya. 11 mata singkir dikumpul dengan mata keseluruhan sebanyak 23 mata.
Dominasi tersebut meletakkan pasukan itu di persada liga dengan 80 mata manakala diikuti rapat rakan senegara Attack All Around (AAA) dan King Of Gamers Club (KOG) dengan mata masing-masing 70 dan 80 mata.
Hari kedua Grand Finals Siri Pro Snapdragon akan berlangsung pada hari seterusnya iaitu pada 5 Februari dan bersiaran secara langsung di platform Twitch, Youtube dan Facebook ESL Malaysia.


Berikutan aksi yang longlai diperagakan pasukan HQ Esports iaitu wakil dari Vietnam di Siri Dunia Free Fire Bangkok lepas, ketua pasukannya, Thaison memohon maaf kepada peminatnya.
“Berakhirnya perjalanan kami, walaupun keputusan tidak menyebelahi kami,” katanya dalam satu kenyataan di Instagram miliknya.

View this post on Instagram

A post shared by Hoàng Thái Sơn (@thaison.meow)

Di samping itu, dia juga berazam akan kembali ke pentas tertinggi itu jika diberi kesempatan sekali lagi.
“Kami tidak beraksi baik atas beberapa faktor, saya minta maaf,” ujarnya lagi.
HQ Esports sekadar menduduki tempat ke-13 keseluruhan dengan pungutan 32 mata keseluruhan dan 14 mata singkir pada Grand Final Siri Dunia Free Fire lepas.


Pengurus pasukan MC Imbalanced menegaskan pasukannya miliki kelebihan tersendiri selepas memenangi kejohanan wanita pertama region MCPS (Malaysia, Kemboja, Filipina dan Sri Lanka), Femme Fatale.
“Kami adalah satu-satunya pasukan wanita dari Filipina yang bersaing dengan 11 pasukan Malaysia yang lain,” tegasnya.
Meskipun tidak memperoleh sebarang Booyah pada keempat-empat pusingan yang dimainkan tetapi keunggulan pasukannya yang seharusnya diberikan kredit atas pencapaian ini.
“Kami mempunyai jadual harian yang fleksibel kerana kami (pemain) mempunyai enam pemain,” tambahnya lagi.
Di samping itu, jadual harian seperti scrims dan latihan yang disifatkan antara kaedah yang berkesan kerana mampu membina keserasian yang mantap.
Salah satu pemainnya, Kylle Alessandra Lustado (AZIA) berpendapat pasukan Fly 7SEA dari Malaysia adalah pesaing terdekat kami kerana kami sering berjumpa di kejohanan mini.
“Kami berharap divisi wanita akan diteruskan lagi pada masa akan datang, kerana banyak bakat yang seiring dengan kejohanan major perlu diketengahkan,” kata Devora.
Berikut adalah senarai pemain MC Imbalanced (PH):
Jesie Ree Angel Bajao (AOMI)
Kylle Alessandra Lustado (AZIA)
Glydemier Polloso (WHIZ)
Rhoanne Llena Claveria (RHOZ)
Chloe Ann Enriquez (NABI)
Rocelle De Jose (BELL)


Garena Free Fire mengumumkan karakter terbaru mereka, K yang diinspirasikan daripada DJ/penerbit KHSMR dari Spinnin’ Records.

K boleh dimainkan bermula esok. Antara kemahirannya adalah mempunyai pasif yang menaikkan EP kepada 250 (maksimum) dan dua kuasa aktif dengan dua mod:

Psych Professor: Pertukaran EP kepada HP dipertingkatkan kepada 500% untuk ahli kumpulan dan diri sendiri dalam radius 6 meter.
Jiujitsu Master: Menerima 2 EP setiap dua hingga tiga saat, sehingga 100-150 EP. Kuasa ini mempunyai cooldown selama 20 saat.

Selain itu, DJ KSHMR juga menulis lagu tema untuk acara Free Fire BOOYAH! Day, berjudul One More Round.
Lagu itu mengisahkan tentang nilai persahabatan sama seperti pemain Free Fire yang perlu bekerjasama memenangi perlawanan.
Video rasmi akan dilancarkan pada minggu depan. Jika anda mahu mendengar lagu One More Round, boleh klik SINI.
Lagu tersebut sudah boleh didengari di platform Spotify dan Apple Music.
Ikuti kami di Facebook, Twitter dan Instagram. Saksikan kami di YouTube.


Permainan Battle Royale popular, Free Fire kini berwajah baharu bermula bulan ini.
Bermula dengan logo baharu diperkenalkan, kini FF menampilkan program pembuatan baru dan kempen Battle In Style kini kembali.
Free Fire menawarkan pemain pengalaman permainan baharu pada bulan ini. Dengan logo, ikon, font dan grafik baharu, penjenamaan ini akan menukarkan antaramuka pemain kepada sesuatu yang lebih menarik dan imersif. Battle in Style ditambah baik dan acara itu boleh ditonton di bawah:

Aktiviti Battle in Style dan ganjaran boleh dicari bermula 20 Julai hingga 23 Julai. Jangan lupa dapatkan info lanjut di Youtube dan Facebook mereka.


Garena baru-baru ini mengumumkan permainan battle royale Free Fire sudah dimuat turun sebanyak 1 bilion kali. Jumlah ini sekaligus menjadikan Free Fire battle royale mudah alih pertama yang mengecapi kejayaan ini.
Pengumuman ini dibuat di laman LinkedIn Garena.

Garena memberitahu pencapaian ini tidak akan terjadi tanpa sokongan penuh dari komuniti pemain Free Fire.
“Kami juga akan menyambut kejayaan ini dengan acara baru di dalam Free Fire pada Ogos ini bersempena sambutan ulang tahun ke-4 Free Fire,” tulis Garena.
Garena Free Fire boleh di muat turun di iOS dan Android secara percuma.


Garena mengumumkan kolaborasi antara Free Fire dan siri manga popular Attack On Titan yang kini sudah tersedia dalam permainan mudah alih tersebut.

Kolaborasi global ini akan mengajak pemain untuk menyelamatkan dunia sejagat yang mana Titan Titan yang memakan orang ini akan berkuasa di bumi Free Fire.
Dari sekarang hingga April, pemain akan ditawarkan peluang untuk menikmati kandungan eksklusif AOT berupa kostum baru, skin senjata dan mod istimewa yang baharu.

Pemain boleh memakai uniform dari Survey Corps yang mana ia akan mempunyai insignia Wings of Freedom tersemat di jaket tersedia untuk karakter lelaki dan wanita.
Pemain juga boleh melawan sebagai Titan dan mempunyai akses ke atas kostum Armored dan Attack Titan.

Jangan lupa juga dapatkan skin senjata P90 dan M1014, yang mana ia menyamai rekaan Colossal Titan.

Bagi mod permainan baharu pula akan hadir pada 27 Mac ini dan segala butiran akan diketahui tak lama lagi.


Acara crossover terbaharu Free Fire bersama Street Fighter V kini bermula.
Acara global ‘Free Fighter’ menjemput para Survivors untuk bergaya bersama kegemaran peminat Chun-Li dan Ryu dalam pertempuran dan mempelajari gerakan terkenal Ryu, Hadouken. Disamping itu, terdapat juga pelbagai kandungan masa terhad eksklusif, termasuk antaramuka istimewa acara, skin item, dan banyak lagi.
Hadouken di Free Fire
Dengan membawa Ryu ke dalam dunia Free Fire, dia akan membawa sekali gerakan serangan terkenalnya, Hadouken.
Semasa bertempur, Hadouken Ryu akan membawa tenaga yang sangat kuat melalui telapak tangannya kepada pihak lawan. Para Survivor kini boleh mempelajari dan menggunakan salah satu pop culture – gerakan serangan yang cukup terkenal di dalam Free Fire – sebagai satu emote!
Bergaya dengan Koleksi Street Fighter V

Survivor akan mendapat akses pelbagai barangan fesyen bertemakan Street Fighter V yang diinspirasikan daripada permainan tersebut untuk membolehkan anda bertempur dengan penuh gaya.
Ini termasuk pakaian ikonik Chun-Li – piqao biru dan gelang berduri – termasuk, skin Gloo Wall yang diinspirasikan olehnya, di mana kedua-dua ini boleh mula didapatkan bermula 9 Julai.
Tambahan kepada kostum ikonik Chun-Li, Survivor akan ditawarkan peluang menambah pakaian Ryu di dalam koleksi mereka.
Acara crossover ‘Free Fighter’ juga akan membawa barangan bertema hos eksklusif, termasuk bom tangan Hadouken dan skin AWM.

Street Fighter V Menguasai Free Fire
Bermula hari ini, sempena acara ‘Free Fighter’, Survivors akan diperlihatkan transformasi penuh di lobi utama. Para peminat Street Fighter V akan kenal latar belakang ikonik, iaitu latarbelakang Air Force Base.
Peluang memenangi permainan Street Fighter V di dalam “Free Fighter Face-Off!”

Garena juga akan membawakan kandungan yang untuk para pemain, terdapat satu siaran langsung eksklusif yang dinamakan “Free Fighter Face-Off” yang akan menampilkan pempengaruh dari Malaysia dan Filipina menentukan gelaran “Free Fighter” terhebat. Siaran langsung itu dijadualkan pada 9 Julai, jam 10 malam.
Peminat daripada kedua-dua negara dapat menyaksikan pelbagai cabaran kolaborasi, seperti pertandingan ‘Hadouken-only’, dalam siri pertarungan antara pempengaruh yang akan dibahagikan kepada Pasukan Chun-Li dan Pasukan Ryu. Nantikan untuk mengetahui siapa yang akan ditentukan untuk pasukan-pasukan tersebut.
Keseronokan juga akan dikongsi di mana para penonton siaran langsung itu berpeluang untuk bertempur di samping pempengaruh kegemaran mereka di dalam ruangan kustom yang dibuka untuk semua.
Semasa segmen ini, pemain berpeluang untuk memenangi permainan Street Fighter V di Steam apabila mereka memperolehi beberapa pencapaian semasa perlawanan tersebut.


Garena mengumumkan kolaborasi terbaru dengan ikon global besar Justin Bieber.
Justin Bieber akan menjadi salah satu ikon untuk sambutan untuk ulang tahun ke-5 Free Fire dengan membawa balik banyak tema-tema kegemaran pemain dengan ganjaran eksklusif serta banyak giveaway.
“Saya sangat teruja untuk menjadi rakan Garena Free Fire untuk peluang ini bagi semua peminat saya di serata dunia,” ujar Justin Bieber.
“Kolaborasi bersama Free Fire ini memberikan saya dimensi baru untuk memasukkan musik saya ke dalam permainan video dan saya tidak sabar untuk semua orang berseronok dari hasil kerja keras kami di belakang tabir,” tambahnya.
“Sokongan ini juga mendapat sambutan baik dari komuniti global dan pemain yang bermain Free Fire selama ini,” tambah Harold Teo, Penerbit Free Fire.
“Kami juga sangat teruja dan rendah diri kerana dapat menjadi rakan kongsi ikon global Justin Bieber yang banyak memberi pengaruh musik dan fesyen satu dunia,” tambahnya lagi.
Kemaskini ini akan bermula pada 27 Ogos dan Justin Bieber akan mengeluarkan satu lagu eksklusif untuk sambutan ulang tahun ke-5 ini.
Maklumat lanjut boleh didapati di laman rasi Free Fire Malaysia di Facebook, Youtube dan Instagram.


Salah sebuah liga terbesar dalam kancah e-sukan Free Fire, Liga Brasileira de Free Fire (LBFF) atau liga Brazil mengeluarkan kenyataan mengejut apabila tidak akan membuat penyertaan pasukan selain pasukan pilihan di bawah kelolaan pihak pembangun Garena Free Fire.
Hal itu diumumkan dalam satu kenyataan melalui platform media sosial rasmi kejohanan Free Fire Esports BR.
“Era baharu bakal tiba, mulai 2023 (LBFF) akan diadakan sebagai liga tertutup yang hanya menyertakan pasukan pilihan oleh Garena,”.
Kenyataan ini sudah memberi perspektif buruk daripada penggiat e-sukan kerana seolah-olah mengetepikan impian pemain baharu yang berjuang di liga divisi dua dan tiga.
Walau bagaimanapun, terdapat pandangan berbeza terhadap perubahan itu antaranya Garena Free Fire cuba menaikkan tahap kompetitif dan menaikkan jumlah tontonan kejohanan.
Liga Brazil mencatatkan sejarah baharu tahun lalu apabila berjaya mencatatkan jumlah tonton sebanyak 1.07 juta di semua platform sepanjang kejohanan itu berlangsung.


Free Fire MAX kini tersedia untuk dimuat turun di Malaysia di Android dan iOS.
Permainan yang dikemaskini ini menawarkan pemain Free Fire dengan pengalaman yang dipertingkatkan. Pemain juga dapat menikmati peta yang lebih realistik dan pengalaman permainan lebih mendalam serta pelbagai ciri baru.
Craftland
Craftland adalah ciri eksklusif Fire Free MAX yang membolehkan pemain membuat peta mereka sendiri menggunakan telefon bimbit pemain dan boleh dikongsi serta dimainkan dengan rakan-rakan.
Pemain boleh memasukkan pelbagai objek, bangunan, struktur, dan hiasan ke peta mereka sendiri untuk pengalaman sosial dan menyeronokkan dengan rakan.

Ini membuka ruang bagi pertandingan ruangan khusus yang menarik seperti dilihat dalam acara penstriman langsung Moco Madness diadakan pada awal bulan September.
Peta yang lengkap dan sudah disiapkan boleh dimainkan oleh pemain Free Fire dan Free Fire MAX di mana pemain dapat berkongsi peta yang dicipta oleh mereka untuk dihoskan oleh orang lain. Dengan kemaskini terbaru, pemain kini boleh menyukai, melanggan, dan berkongsi peta kegemaran mereka untuk menunjukkan sokongan mereka kepada pencipta.
Permainan

Permainan ini menerima penambahbaikan kepada audio dan visual seperti animasi pergerakan dan bunyi tembakan. Malah, animasi asas seperti bergerak pun kini lebih lancar. Terdapat juga animasi khas apabila pemain memakan cendawan atau membuka payung terjun apabila mendarat di Bermuda.
Senjata juga mendapat kemas kini. Efek bunyi serta visual sudah dipertingkatkan seperti animasi mengisi peluru, tembakan serta garis peluru.
Raikan Bersama Streamer
Sempena pelancaran global, sertai streamathon yang akan berlangsung selama dua hari yang bermula pada 9am hingga 12am, pada 29 dan 30 September.

Anda mampu memenangi skin seperti Flaming Dragon AK47 serta Underground Howl M1014 dengan menonton stream-stream ini!


Free Fire MAX adalah permainan video baru battle royale yang akan dilancarkan pada 28 September ini.

Game ini mempunyai pengalaman bermain yang sama tetapi dengan tetapan grafik lebih tinggi dan beberapa fungsi baru.
Setiap pemain yang pra-daftar juga bakal mendapat beberapa ganjaran apabila Free Fire MAX dilancarkan.
Free Fire dan Free Fire MAX juga akan mempunyai rentas pelantar dan kedua-dua versi dapat bermain bersama.
Jangan lupa pra-daftar sekarang di App Store dan Google Play.


Walaupun dengan pelancaran versi permainan yang ‘dipertingkatkan’, Garena tetap dengan Free Fire asal dalam persekitaran yang kompetitif.
Free Fire MAX dilancarkan secara global pada 28 September untuk peranti Android dan iOS. Permainan ini adalah versi Free Fire yang dipertingkatkan dengan ‘peta yang lebih realistik’, grafik yang lebih baik dan menawarkan ‘permainan yang lebih mengasyikkan.’
Permainan ini juga mempunyai kebolehoperasian lengkap dengan Free Fire yang asal. Ini bermakna pemain boleh menggunakan akaun yang sama pada kedua-dua versi permainan dan juga bermain bersama-sama.
Namun demikian, pemain tidak akan bertanding dalam kejohanan e-sukan menggunakan Free Fire MAX, Garena mengesahkan.

“Tiada rancangan segera untuk Free Fire MAX disertakan untuk kejohanan esports. Pada masa ini, pemain akan bersaing dalam kejohanan rasmi dengan aplikasi Free Fire,” kata Garena.
Walau bagaimanapun, Free Fire MAX akan digunakan untuk penonton dalam pertandingan e-sukan. Ini bermakna bahawa strim langsung akan dilakukan menggunakan grafik Free Fire MAX yang dipertingkatkan untuk pengalaman tontonan yang lebih baik.
Punca sebenar di sebalik keputusan ini tidak didedahkan. Walaupun Free Fire MAX tidak menawarkan kelebihan kompetitif, grafik yang dipertingkatkan akan menawarkan pengalaman permainan yang lebih baik. Garena boleh mengubah keputusan mereka pada masa hadapan.
Keputusan Garena untuk mengeluarkan versi Free Fire yang lebih baik bukanlah sesuatu yang mengejutkan. Permainan ini kebanyakannya popular di negara membangun kerana keperluan sistemnya yang lebih rendah.
Disebabkan ini, popularitinya dihadkan di kawasan tertentu seperti Amerika Latin, Asia Selatan dan Asia Tenggara. Versi MAX akan menjadikan permainan lebih menarik kepada khalayak ramai.
PUBG Mobile, salah satu permainan paling popular dalam genre battle royale mudah alih, juga mempunyai versi LITE yang boleh dimainkan pada peranti yang sama yang menjalankan Free Fire. Tidak seperti Free Fire, PUBG Mobile dan PUBG Mobile LITE adalah berasingan sepenuhnya dan tidak menawarkan permainan silang.


Kejohanan Free Fire wanita pertama di rantau MCPS (Malaysia, Kemboja, Filipina dan Sri Lanka), Femme Fatale menabalkan pasukan Filipina iaitu MC Imbalanced sebagai juara.
Pasukan itu berjaya merangkul kejuaraan selepas mengharungi empat pusingan yang dipertandingkan walaupun tanpa sebarang Booyah.
Hal itu membuktikan konsistensi MC Imbalanced dalam kutipan mata bagi setiap pusingan.
Secara purata, 5.17 mata berjaya dikutip pada setiap peta yang dimainkan. Pusingan ketiga peta Purgatory paling menampakkan taring sebenar pasukan itu apabila mencatatkan 18 mata keseluruhan dan sembilan mata singkir.
Hasilnya, 62 mata keseluruhan yang dikumpul menempatkan MC Imbalanced di kedudukan juara dan membawa pulang berupa 20,000 Diamonds dan set pakaian hadiah Hayato Cup.

Berikut adalah senarai pemain pasukan itu:

MC. NABI
MC. RHOZ
MC. AOMI
MC. WHIZ
MC. BELL
MC. AZIA


Free Fire MCP Majors kini kembali lagi dengan musim kedua, dengan menawarkan jumlah hadiah sebanyak US$50,000 (~RM211,000).
Pendaftaran bagi pusingan kelayakan dalam permainan kini dibuka bermula 8 Ogos lalu bagi pemain dari MCP (Malaysia, Kemboja dan Filipina) dengan perlawan In-Game Qualifier yang masih berlangsung dari 10 hingga 12 Ogos 2021 dari jam 1.00 hingga 6.00 petang waktu tempatan (GMT+8).
Perlawanan ini dibuka bagi peserta berumur 16 tahun ke atas dengan sekurang-kurangnya Gold Rank dan akaun Level 20.
Para peserta akan bersaing untuk melayakkan diri di dalam 24 pasukan terbaik untuk ke Suku Akhir, di mana 12 daripada 18 pasukan akan bersaing di Peringkat Liga bersama 6 pasukan terbaik MCP Majors Season 1 iaitu, Geek Fam, Sem9 (sebelum ini dikenali sebagai AutoKnockOut), Supreme Assault Forces, FastKill.My, Blacklist International dan Freedom Rumble.
Perlawanan Peringkat Liga akan berlangsung selama 6 minggu dengan 12 pasukan akan bersaing di Grand Final.

Pada 7 Ogos lalu, mereka juga mengadakan Parti Pelancaran untuk meraikan Free Fire MCP Majors dengan menampilkan 24 personaliti daripada Malaysia, Kemboja dan Filipina. Parti virtual itu juga untuk menyambut ulangtahun mereka yang ke-4.
Untuk maklumat lanjut mengenai MCP Majors, sila layari SINI.
Selain itu untuk maklumat terkini mengenai Free Fire anda boleh layari Facebook dan YouTube rasmi mereka.


MCPS Majors Musim ke-5 akan bermula tidak lama lagi.
Empat negara bakal berentap di MCPS iaitu Malaysia, Cambodia, Filipina dan Sri Lanka (MCPS).
Free Fire MCPS Majors akan bermula 26 Februari – 15 April.
Pendaftaran kelayakan ini akan dibuka bermula 24 dan 25 Februari ini.
Musim ini, Free Fire MCPS membawa slogan baru #UnitedWeFight bagi menyambut semangat kesukanan e-sukan Free Fire.
Seperti MCPS yang sebelumnya, musim kali ini akan mempunyai empat peringkat iaitu Kelayakan In-Game, Kelayakan Akhir, League Circuit dan Grand Finals.
Pasukan Jemputan Kelayakan Akhir
● HardToGet
● Blacklist International
● Ilustrados Juegos (pernah dikenali sebagai SAF)
● Axis Esports
● Sem9
● Quick Reactions (pernah dikenali sebagai Anxiety)
Pasukan Jemputan Peringkat Liga
● AV Radicals
● Expand
● Farang
● Geek Slate (pernah dikenali sebagai Geek Fam)
● Todak
● Pando EWG
Jangan lupa tarikh-tarikh ini untuk saksikan peringkat kelayakan:

● 24 – 25 Febuari: Pendaftaran In-game Qualifier
● 26 Febuari: In-game Qualifiers
● 5 Mac: Qualifier Finals
Untuk maklumat terkini, ikuti Free Fire Malaysia di Facebook, Youtube, dan Instagram.


Pemain pasukan MDH Esports dari Vietnam, Đỗ Kiên Huy (Nero) muncul sebagai juara sulung bagi kejohanan King Of Solo 2022.
Kejohanan yang diadakan selama tiga hari itu melibatkan empat rantau Asia Tenggara iaitu Vietnam, Thailand, Indonesia dan MCPS (Malaysia, Kemboja, Filipina dan Sri Lanka).
Pada Grand Final lepas, Nero berjaya memperoleh tiga Booyah daripada lapan pusingan yang dipertandingkan. Sebanyak 179 mata dikumpulnya secara keseluruhan dan 21 mata singkir yang meletakkan angka tersebut adalah penyingkiran tertinggi.
Jurang 49 mata meninggalkan Kevin77 dari King Of Gamers Club (Thailand) di posisi kedua dengan 16 mata singkir manakala wakil senegaranya Onfire dari pasukan CGGG (Thailand) berpuas hati di kedudukan ketiga.
Onfire berjaya mencatatkan satu Booyah, 125 mata keseluruhan dan empat penyingkiran diambil olehnya.
King Of Solo adalah kejohanan saban tahun yang diadakan oleh pihak pembangun Garena Free Fire yang memfokuskan mod solo yang dimain.
Kejohanan ini menawarkan hadiah wang terkumpul sebanyak AS$10,000 dan penyertaan 40 pemain profesional dari empat rantau Asia Tenggara iaitu Vietnam, Thailand, Indonesia dan MCPS (Malaysia, Kemboja, Filipina dan Sri Lanka).


Permainan tembak menembak Battle Royale, Free Fire memenangi kategori Permainan Mudah Alih E-Sukan Terbaik Tahun Ini di majlis anugerah Esports Awards yang dilangsungkan minggu lepas.
Ini bermakna Free Fire terus menjadi penyandang kejuaraan selepas memenangi anugerah sama, tahun lalu.

And the winner of the Esports Mobile Game of the Year award presented by @Verizon is… @FreeFireBR
 CONGRATULATIONS!! 🏆 pic.twitter.com/D1P3uMf6mQ
— Esports Awards (@esportsawards) November 21, 2021

Antara permainan lain yang dicalonkan:

PUBG Mobile
Call of Duty: Mobile
League of Legends: Wild Rift
Mobile Legends: Bang Bang
Clash Royale
Brawl Stars
Arena of Valor

Free Fire popular khususnya di Malaysia dan kini di serata dunia apabila turut dimainkan secara kerap di Amerika Latin. Malah, mereka mempunyai komuniti pemain yang sangat aktif di benua itu.
Di India, Free Fire menjadi antara permainan mudah alih yang laris dari segi pembelian dalam permainan (IAP).


Bekas pemain Blacklist International, Mirull atau nama sebenar, Muhammad Fahmi Iskandar Suhaizan dikatikan dengan perpindahan ke pasukan Axis Esports.
Perkara itu dapat dilihat melalui beberapa perlawanan latihan (scrims) yang dimainkan oleh pasukan itu. Dalam perlawanan ini Mirul menggunakan In-Game Name (IGN), “FLY ICHA” dan bermain sebagai pengebom (fragger).
Namun setakat ini masih tiada pengumuman rasmi yang dibuat pihak Axis Esports berkaitan khabar angin itu.
Peminat tempatan merasakan perpindahan itu satu pembaharuan yang bagus kerana dapat mengisi kekosongan yang ditinggalkan pemain Indonesia, Rafli Aidil Fitrah (666Raff) selepas tamat tempoh pinjaman dari Force Evolution Esports.
Pengalaman Mirull tidak dapat disangkal lagi kerana pernah beraksi bersama jaguh Free Fire tempatan seperti Autoknockout, SEM9 dan Blacklist International dan sempat mengecapi beberapa pencapaian seperti:

Naib Juara Free Fire Tri-Nation Cup
Kelima Free Fire Malaysia Championship
Ketujuh Free Fire Challenger Malaysia
Kedua MCP Major Season 1
Ke-10 Asia Championship 2021
Kelapan MCPS Major Season 4


Bagai sirih pulang ke gagang, begitulah yang boleh diungkapkan dengan kepulangan bekas pemain profesional Free Fire SEM9, Muhammad Azman Buyung atau lebih dikenali sebagai NEWB.
Pada semalam, organisasi e-sukan tempatan SEM9 mengesahkan perkara itu melalui sebuah hantaran di Instagram rasmi pasukan itu.

View this post on Instagram

A post shared by SEM9 (@sem9.gg)

“Mari kita ucapkan selamat datang kepada muka yang tidak asing lagi, SEM9.NEWB ke pasukan Garena Free Fire,” petik kenyataan diumumkan SEM9.
Kehadiran NEWB ke dalam pasukan lebih kepada langkah strategik pasukan bagi menghadapi Kejohanan ESL Snapdragon Free Fire  Challenge Season. SEM9 dijemput ke pertandingan itu seterusnya membuka peluang bagi pasukan keempat dari Malaysia yang akan berentap di Jakarta, Februari depan.
Dia akan memegang posisi In-game leader kedua dan Rusher bagi mengisi kekosongan Orenn yang meninggalkan pasukan pada musim lepas.


Setiap pertemuan pasti ada perpisahan, begitulah situasi yang boleh diungkap oleh pemain profesional Free Fire bernama Liew Yi Cheng atau dikenali sebagai Orenn dengan bekas majikannya, SEM9.
Pada semalam, organisasi e-sukan tempatan SEM9 mengumumkan perpisahan dengan pemainnya, Orenn. Pasukan itu melepaskan pemain itu selepas bermain satu musim bersama.
“Terima kasih Orenn, anda adalah salah seorang pemain terbaik dan bergaya dalam permainan Garena Free Fire!,” ulas SEM9 melalui satu hantaran di Facebook rasmi.
Di samping itu, organisasi itu sempat merakamkan tanda terima kasih atas penyertaannya dalam pasukan dan berbangga terhadap kemajuan yang dikecapinya.
Menurut sumber lebih terperinci, Orenn dikatakan bakal berehat dari arena kompetitif disebabkan komitmen terhadap pelajaran awal tahun depan.
Berikut adalah pencapaiannya sepanjang kariernya:

Tempat Ketujuh Free Fire Malaysia Championship 2021
Tempat ke-14 MCP Majors musim  kedua
TEMPAT Kelima MCP Majors musim ketiga
Juara Free Fire Challenger Series musim kedua
Tempat ke-11 MCPS Majors musim keempat j


Pasukan Vietnam, Heavy dan Indonesia berjaya memanfaatkan lapan pusingan yang dimainkan di Play-In ESL Snapdragon Pro Series hari ke-11.
Perkara ini tampak dilihat beri kelebihan mata buat pasukan Heavy yang kini menghuni tangga kedua keseluruhan. Booyah pertama dikutip pada pusingan kedua peta Purgatory, dengan catatan 28 mata dan 16 mata singkir.
Seterusnya, pusingan kelima peta Kalahari yang menyaksikan pasukan Heavy mengutip 22 mata keseluruhan dan 10 mata singkir.
Pencabar terdekat pada dua hari lepas, First Raider Eclipse garang menonjolkan semangat juang kerana perolehan Booyah hatrik iaitu pada pusingan ketiga peta Alpine, keempat peta Bermuda, keenam peta Purgatory.
Pada pusingan ketiga Alpine, 23 mata keseluruhan dan 11 mata singkir dikutip oleh wakil Indonesia selepas pengawalan zon terakhir permainan yang mantap menjadikan pasukan itu unggul.
Pergerakan konservatif dan perancangan yang teliti sekali lagi membuahkan hasil apabila First Raider Eclipse menguasai setiap penjuru Riverside di Bermuda. Hasilnya, pasukan itu meraih Booyah dengan 24 mata keseluruhan dan 12 mata singkir.
Percaturan koordinasi oleh pasukan itu memberikan kelebihan pada pusingan keenam peta Purgatory kerana kawasan tanah tinggi di bahagian Crossroads diterapkan, sekali gus Booyah ketiga diraih dengan 27 mata keseluruhan dan 15 mata singkir.
Play-In ESL Snapdragon Pro Series berbaki sehari sahaja lagi dan tujuh pusingan akan dimainkan. Kejohanan yang menawarkan RM1.3 juta (AS$300,000) dan hanya 12 pasukan akan berentap di Grand Finals pada 4-5 Februari 2023.
Peminat boleh saksikan siaran langsung aksi berikut di platform rasmi Twitch, Facebook dan Youtube ESL Malaysia.


Satu pembaharuan bakal hadir di patch update OB38 yang menjangkakan dua perkara menarik.
Menerusi pelayan awal (Advanced server) Garena Free Fire, dilihat karakter dan haiwan peliharaan baharu sedang diuji cuba untuk mengenal pasti In-Game Bug.
Karakter
Kemampuan karakter aktif baharu ini melingkupi faktor posisi di mana pemain mampu memindahkan badan karakter ke suatu tempat lain atau teleport.
Di tahap tertinggi (keenam), penggunaan kali pertama kemampuan ini akan mengeluarkan satu patung dengan mata pukulan sebanyak 150 (HP) yang bergerak secara autonomi selama lima saat.
Penggunaan kali kedua akan membuatkan badan karakter berpindah (teleport) ke arah patung yang dijana pada penggunaan kali pertama.
Masa pengecasan pada tahap tertinggi (keenam) yang optimum selama 60 saat seiring dengan karakter seperti Alok, Steffie, Skyler dan A124.

Haiwan peliharaan
Haiwan peliharaan, Kactus mencakupi sisi penyembuhan kerana mampu berikan penambahan kuasa etika (ethical power),EP sebanyak 10 mata per saat.
Cara pengaktifan mudah yang menetapkan pemain hanya perlu berdiri tanpa pergerakan selama enam saat.Namun akan menghentikan penambahan selepas melengkapkan 100 EP atau pergerakan berlaku.
Kombinasi karakter K dan Kapella serta haiwan peliharaan Kactus dapat berikan penyembuhan terhadap mata pukulan (HP) secara efektif.


Pada minggu lalu, pihak Garena Free Fire mengumumkan pelayan awal (advance server) sudah ditutup bagi menguji penyesuaian dalam permainan akan datang.
Justeru, notis dalam permainan Garena Free Fire menyatakan bakal ada pembaharuan besar terhadap pengalaman Battle Royale untuk musim kali ini.
Sebelum ini, karakter baharu dapat dilihat sedang diuji yang rasmi dinamakan sebagai Santino. Kemampuan karakter ini di pelayan awal tampak kurang memberi impak yang besar kerana masa pengaktifan pemindahan posisi (teleport) hanya lima saat dan masa cooldown selama 60 saat.
Karakter ini akan secara rasmi diperkenalkan pada 11 Januari dengan ciri-ciri seperti:

Masa aktif patung pemindah posisi selama 12 saat
Mata pukulan dinaikkan menjadi 200 HP.
Cooldown karakter adalah selama 80 saat di tahap keenam.

Penyelarasan ini disifatkan sebagai tindakan yang bagus kerana kebiasaan karakter baharu yang dikeluarkan akan menjadi salah satu yang terkuat. Langkah menaikkan masa cooldown itu dapat mewujudkan keseimbangan dalam kalangan pemain.
“Santino ialah pengasas Angelic, jenama sukan dan fesyen jalanan. Dia menjadikan hampir setiap trend popular di New Dawn, sepasang seluar dengan corak sayap malaikat yang melanda media sosial secara tiba-tiba.”


Pasukan Free Fire tempatan, SEM9 seakan-akan selesa mengekalkan gelaran pendahulu liga bagi Play-Ins ESL Snapdragon Mobile Challenge.
Hal ini kerana gaya permainan yang bertenaga dan berkeyakinan tinggi dipertonjolkan oleh setiap pemain pasukan itu.
Pada semalam, pasukan itu berjaya mengumpul dua Booyah daripada enam pusingan yang dimainkan. Kemenangan pertama diraih pada pusingan kedua peta Kalahari apabila bijak mengawal zon permainan terakhir.
Hasilnya, 29 mata keseluruhan dan 17 mata singkir dikutip oleh SEM9 selepas mengharungi pertarungan sengit antara pasukan Indonesia, Dewa United Esports.
Momentum itu diteruskan lagi pada pusingan ketiga peta Purgatory selepas sekali lagi Booyah diperoleh. Pasukan itu memanfaatkan ketenangan di bulatan permainan terakhir ketika dua pasukan Vietnam iaitu Heavy dan V Gaming sedang bertempur.
Pada saat berbaki hanya dua pasukan sahaja, SEM9 tidak menunggu lama untuk merusuh masuk ke rumah di pertengahan kawasan Field itu. Gerakan berpasukan juga memberi satu titik positif buat pasukan itu untuk meraih Booyah kedua.
Pusingan ketiga itu membawa pulangan 22 mata keseluruhan dan 10 mata singkir kepada wakil tanah air itu.
Selepas tamat aksi minggu ketiga, SEM9 masih lagi mendahului carta dengan 349.5 mata dan 112 mata singkir iaitu penyingkiran kedua tertinggi selepas Heavy dengan 115 mata singkir.
Minggu terakhir ESL Snapdragon Play-Ins Mobile Challenge akan berlangsung minggu hadapan pada 20-23 Disember. Bersiaran secara langsung di Facebook,Youtube dan Twitch ESL Malaysia pada jam 7.50PM (GMT+).


Pengurus pasukan Expand, Norain Abu Talib atau lebih dikenali sebagai Umi dalam kalangan peminat tempatan menyifatkan Grand Finals ESL Snapdragon Pro Series di Jakarta akan membuka lembaran baharu untuk Expand mempelajari sesuatu.
“Jakarta adalah platform terbaik untuk kami (Expand) menimba pengalaman dengan pasukan bertaraf dunia,” ujarnya ketika dihubungi MyGameOn.
Di samping itu, dia menekankan faktor utama seperti kematangan menghadapi cabaran, peningkatan skil, penyesuaian terhadap strategi, sambil berkongsi ilmu antara pasukan lain serta penjagaan emosi dan mental dalam kejohanan yang rata-ratanya pasukan berkelas dunia.
“Kami yakin akan merampas kembali kedudukan kedua tetapi dalam masa sama kejuaraan itu juga impian kami yang akan diusahakan,” tambah Norain.
Perlawanan Play-Ins hanya berbaki tiga hari dan 18 pusingan sahaja. Dengan itu, Expand juga menjangkakan penukaran barisan pemain untuk menonjolkan kepelbagaian dalam permainan.
“Kepelbagaian itu , pergerakan konservatif dan tidak terlalu merusuh akan diterapkan bergantung kepada penguasan peta berdasarkan keputusan minggu-minggu lalu,” tambahnya.


Pasukan Indonesia, Ses Alfaink beraksi kurang meyakinkan pada hari pertama Grand Finals Siri Pro Snapdragon apabila sekadar menghuni posisi keempat keseluruhan.
Pasukan itu seakan tidak mengenal erti mengalah selepas memperagakan aksi bergaya memintas gergasi-gergasi Thailand pada hari kedua kejohanan tersebut.
Ses Alfaink konsisten mengumpul mata sepanjang empat pusingan awal iaitu sebanyak 51 mata. Pusingan kelima menyaksikan penguasaan pasukan itu meraih Booyah pertama dengan 10 mata singkir.
Meskipun mempamerkan aksi yang meyakinkan sepanjang lima pusingan, Ses Alfaink menghadapi detik sukar di penghujung pusingan apabila disingkirkan lebih awal di posisi kelima selepas tunduk kepada EArena di kawasan Militia.
Perkara itu agak mendebarkan peminat yang mengharapkan pesaing terdekat, First Raider Eclipse dan Evos Phoenix tidak mengutip sebarang mata tambahan pada lewat permainan.
First Raider memperoleh Booyah terakhir dengan jumlah penyingkiran sebanyak 16 mata di peta Alpine.
Walau bagaimanapun, Ses Alfaink muncul juara perseteruan itu dengan jurang lima mata sahaja di hadapan First Raider Eclipse iaitu sebanyak 149 mata secara keseluruhan.
Berikut adalah markah keseluruhan bagi hari akhir Siri Pro Snapdragon Mobile Challenge:


Setiap musim, Garena Free Fire bakal memperkenalkan tampalan  (patch) baharu  yang memberikan gaya permainan kompleks bagi pemain mencuba perkara baru.
Pembaharuan baru-baru ini adalah karakter Tatsuya sudah diperkenalkan untuk digunakan pemain sebagai alternatif strategi baharu dalam permainan.
Skil aktif (Rebel Rush) memecut dalam masa yang singkat iaitu 0.3 saat, memberikan kelebihan buat pengguna dalam situasi pertarungan jarak dekat kerana dapat mengelak tembakan dan impak kerosakan yang tinggi diterima.
Walau bagaimanapun, skil ini hanya boleh diaktifkan sebanyak dua kali bagi setiap penggunaan dengan cooldown lima saat antara pecutan pertama dan kedua.
Namun karakter ini akan mengalami cooldown selama 120 saat bagi setiap pecutan yang digunakan. Hal ini menjadikan Tatsuya belum mampu diadaptasi sepenuhnya ke dalam saingan kompetitif atas faktor keberkesanan masa.
Beberapa pemain profesional dilihat sudah mula mempraktikkan karakter ini dalam perlawanan persahabatan (scrims) dan rata-ratanya menggunakan kombinasi pet Rockie kerana mampu menyingkatkan masa cooldown sebanyak 18% iaitu 21.6 saat bagi tahap maksimum.
Karakter ini juga dijangka akan ditambah baik pada masa akan akan datang, seterusnya dapat dimanfaatkan pemain yang bermain sebagai perusuh (rusher).
Antara kombinasi yang popular adalah seperti berikut:

Tatsuya, Kelly, Joseph dan D-Bee (Kelajuan menyerang)
Tatsuya, Kelly, Misha dan Hayato (Rusuhan kenderaan)
Tatsuya, Kelly, Jota dan Alvaro (Rusuhan bom)


Penguasaan pasukan Malaysia masih kekal utuh dalam arena e-sukan Free Fire. Begitulah yang dapat disaksikan selepas berakhirnya Regional Finals pada hujung minggu lalu.
Pasukan yang kian meningkat naik Expand, muncul sebagai juara bagi ESL Snapdragon Pro Series Free Fire musim kedua Malaysia Singapura dan Filipina (MSP) dengan pungutan 232 mata keseluruhan dan mata singkir tertinggi iaitu 126 mata.
Di samping itu, pasukan Farang Esports bakal mengiringi pasukan Expand di posisi kedua keseluruhan selepas berjaya mengutip 86 mata singkir secara langsung sudah mencatatkan 158 mata keseluruhan.
Axis Esports akan menjadi pasukan ketiga yang turut ke Grand Final pada Februari tahun hadapan seterusnya mengesahkan tiga wakil Malaysia bakal membawa nama negara ke peringkat Asia Tenggara (Indonesia, Malaysia, Singapura, Filipina, Thailand dan Vietnam).
Format pada kali ini sudah dikemaskini dengan tiga pasukan terbaik setiap region iaitu sebanyak 12 pasukan dan akan disertai enam pasukan jemputan.
Grand Final ESL Snapdragon Pro Series bakal dilangsungkan pada 5 dan 6 Februari 2023 di Jakarta. Kejohanan saban tahun itu menawarkan hadiah wang terkumpul kira-kira RM 1.42 Juta (AS$300,000), 18 pasukan dijangka berentap bagi meraih kejuaraan musim kedua.
ESL Snapdragon Pro Series akan bersiaran secara langsung di Twitch, Facebook dan Youtube rasmi ESL Malaysia.


Sosok dua gandingan pengulas e-sukan tempatan, Parthiban Petchayappen (OnTheGo) dan Azrul Anwar (JHunter) dijangka akan hadir di ESL Snapdragon Pro Series Free Fire minggu ini.
Perkara itu disahkan oleh OnTheGo dalam satu status yang dimuat naik di halaman rasmi Facebook miliknya.
“Minggu depan (ini) OTG dan J akan cast Free Fire,” katanya.
Dia sempat berseloroh dengan mengingatkan dirinya supaya tidak tersasul dengan trademarks Winner Winner Chicken Dinner di PUBG Mobile.
Di samping itu, OnTheGo sempat meminta tunjuk ajar pemain Free Fire untuk menunjuk ajar lebih terperinci tentang permainan itu.
“Kalau tak pandai pasal game tu memang tak boleh rap punya la,” ujarnya secara spontan.
Peminat tempatan juga mengharapkan kehadiran dua gandingan ‘maut’ pengulas e-sukan ini memberikan lebih pendedahan terhadap arena e-sukan Free Fire.


Giliran DOLLA menjadi kumpulan selebriti tempatan ketiga yang bekerjasama dengan Free Fire. Sebelum ini, permainan mudah alih Battle Royale popular keluaran Garena itu mengumumkan Ismail Izzani dan Zizan Razak sebagai ikon bagi kempen “Free Fire Untuk Semua”.
Kolaborasi ini bermula pada hari ini hingga 30 Jun. Kempen ini bertujuan membawa para pemain bersama dengan Free Fire mewakili ikatan yang mereka kongsi. Kerjasama ini melambangkan usaha berterusan Garena mewujudkan kandungan berunsur tempatan buat komuniti Free Fire di Malaysia.
Bertarung bersama DOLLA dan Free Fire!

Bersempena dengan “Free Fire Untuk Semua,” sebuah kempen tempatan yang memfokuskan kepada semangat kebersamaan, permainan mudah alih popular ini menyaksikan satu lagi kerjasama selebriti bersama kumpulan penyanyi wanita DOLLA, yang mula membuat kejutan dengan lagu sulung mereka, “Dolla Make You Wanna” pada tahun 2020.
Bahagian terbaharu kempen memberi fokus kepada pemerkasaan aneka budaya melalui Free Fire, sejajar dengan kempen “Free Fire Untuk Semua Budaya” (“Free Fire For All Cultures” dalam Bahasa Inggeris). Ini dibuktikan melalui kolaborasi bersama DOLLA, yang terdiri daripada – Sabronzo, Tabby, Angel dan Syasya – yang membariskan ahli kumpulan dengan latar belakang budaya yang berlainan.
Untuk sebahagian kempen, kuartet ini akan melancarkan lagu kolaborasi berjudul “FIGHT”, menggabungkan beberapa bahasa dan unsur tradisional untuk menekankan tema budaya. Lagu ini turut menampilkan beberapa kata kunci penting dari acara tahunan Free Fire yang berjudul Rampage, yang akan berjalan serentak bersama kempen “Free Fire Untuk Semua Budaya” bulan ini.
Ikuti perkembangan terkini tentang pelancaran lagu dan video muzik rasminya pada 17 Jun, di Spotify dan laman rasmi Facebook, Instagram, serta YouTube Free Fire Malaysia
Salah seorang ahli kumpulan DOLLA iaitu Tabby, mengulas tentang kempen ini, “Saya sangat gembira DOLLA dapat menjadi sebahagian daripada kempen Free Fire Untuk Semua. Temanya yang meraikan semua budaya memberi saya peluang untuk mengenali semula warisan Jepun saya sambil mencipta lagu yang sangat rancak!
“Kami harap lagu baharu kami, “FIGHT,” akan memberi ilham kepada para peminat Free Fire dan rakyat Malaysia lain untuk terus meraikan kepelbagaian sebagai satu tunjang penting dalam budaya Malaysia,” katanya.
Saksikan sedutan untuk lagu kolaborasi di bawah.

Maklumat tentang penstriman langsung FIGHT with DOLLA pada 25 Jun

Selain pelancaran lagu, satu acara kolaborasi penstriman langsung yang mengujakan bakal menanti peminat DOLLA dan Free Fire pada 25 Jun. Nantikan hari yang penuh dengan perlawanan Free Fire, pelbagai permainan berteraskan tema budaya, serta peluang memenangi barangan eksklusif – termasuk barangan yang ditandatangani oleh keempat-empat ahli kumpulan DOLLA!
Kumpul barangan eksklusif dalam permainan serta barangan lain dengan Free Fire Kembara Untuk Semua

Dalam gelombang terbaharu aktiviti “Free Fire Untuk Semua”, sebuah segmen baharu bernama “Semua Budaya” akan dibuka secara eksklusif melalui acara web Free Fire Kembara Untuk Semua, yang telah berlangsung sejak April tahun ini. Segmen ini akan berjalan seiring kolaborasi bersama DOLLA dari 13 hingga 30 Jun.

Seperti acara-acara sebelumnya, acara segmen “Semua Budaya” memberi peluang pemain untuk menyaksikan Video Muzik FIGHT dan menjawab kuiz pendek demi token dalam permainan Untuk Semua, yang boleh digunakan untuk mendapat hadiah seperti Bronze Horse Lootbox, dan barangan fizikal lain.
Halaman pemain terkini kembali dengan Tower Stack, sebuah permainan mini baharu yang memberi peluang pemain memenangi lebih banyak hadiah eksklusif, termasuk payung terjun Glow Lotus! Acara ini juga menempatkan maklumat penting berkaitan kempen, seperti tarikh-tarikh penstriman langsung dan jadual pelancaran kandungan terkini.
Para pemain juga boleh menyertai cabaran media sosial yang menampilkan gerak tari ikonik DOLLA dalam video muzik FIGHT untuk memenangi barangan menarik, termasuk jaket Free Fire Untuk Semua yang menjadi kegemaran ramai selain set tampalan untuk melengkapi Jaket tersebut.


Kejohanan Free Fire yang paling ikonik, Free Fire World Series (FFWS), akan berlangsung di Sentosa, Singapura. Sentosa terletak tidak jauh dari pantai selatan Singapura, dan adalah kawasan paling menarik untuk pelancong menikmati pandangan serta tarikan yang berada di pulau itu.
Bagi peminat Free Fire, tarikan utama yang menjadi titik perhatian adalah kejohanan terbesar permainan itu sepanjang tahun. FFWS menyerlahkan usaha berterusan Garena untuk merangsang komuniti global dengan kandungan e-sukan yang kompetitif dan menarik, sambil mengutamakan keselamatan semua yang terlibat.
Format

22 pasukan dari serata dunia akan menyetai kejohanan ini. Penyertaan pasukan-pasukan dari Amerika Utara, Pakistan, Brazil, Taiwan, Indonesia, Commonwealth of Independent States (CIS), Timur Tengah dan Afrika Utara (MENA), Amerika Latin, Malaysia & Kemboja & Filipina (MCP), Vietnam, India, Amerika Latin dan Eropah akan ditentukan oleh pusingan kelayakan serantau.
12 pasukan pula akan bertarung dalam pusingan play-in untuk peluang mendapat tempat di peringkat akhir.
Dua pasukan teratas peringkat pertama ini akan menyertai 10 skuad lain yang sudah layak pada 21 Mei.
Hari perlawanan FFWS 2022 Sentosa akan berlaku dengan enam pusingan merentas tiga peta Free Fire.
Pasukan akan menerima mata untuk kedudukan mereka dalam ranking perlawanan dan untuk jumlah pembunuhan.
FFWS akan berlangsung pada 14 Mei untuk peringkat play-ins manakala pusingan akhir akan berlangsung pada 21 Mei.
Sumber rujukan: Dotesports


Garena mengumumkan bahawa Free Fire World Series (FFWS) 2021 tidak akan diadakan pada November ini akibat situasi Covid-19 yang semakin meruncing.
Demi menjaga kesejahteraan semua krew dan peserta yang terbabit dengan FFWS jadi Garena terpaksa membatalkan acara besar ini.
“Keputusan ini sukar untuk kami tetapi keselamatan semua pihak terbabit adalah keutamaan kami terlebih dulu,” kata Garena dalam satu kenyataan. Mereka juga berkata, pelbagai alternatif sudah difikirkan namun hanya menemui jalan buntu.
Mereka juga mengucapkan terima kasih kepada semua atas sokongan berterusan.
Terdahulu, FFWS dilaporkan akan dianjurkan di Mexico namun negara Amerika Selatan itu dilanda varian Delta yang menyebabkan lebih 20,000 kes pada 24 Ogos.
Kali terakhir acara dwi tahunan ini diadakan ialah pada Mei tahun lalu di Singapura dengan format offline. Sebanyak AS$2 juta dipertandingkan yang mana pasukan Thailand, Phoenix Force memenangi sebahagian besar dari hadiah terkumpul itu.


Selepas kemasukan NEWB ke dalam pasukan, kini Muhd Faris Mohd Sharol (ZennOP) dan Muhd Aiman Hariz Idris (Ashura) melengkapkan roster SEM9 Free Fire.
Hal ini dimuat naik secara rasmi di Facebook SEM9, semalam. “Kedua-dua pemain bakal beraksi dengan roster Garena Free Fire dan akan bermain di ESL Snapdragon Season Challenge pada 2 Disember ini,”

Susulan dua pengumuman itu, peminat tempatan menganggap kemunculan semula trio itu seolah-olah perjumpaan semula bayangan roster tahun lalu.
Pasukan itu bakal menghadapi kejohanan ESL Snapdragon musim kedua pada awal Disember ini. Justeru itu, kehadiran tiga pemain ini mengisi kekosongan yang ditinggalkan Orenn, Lemon dan Fenix.
ZennOP dijangka bermain sebagai rusher manakala Ashura akan bertindak kembali sebagai support-rusher dan sniper. Kebolehan masing-masing di peringkat kejohanan major tidak boleh disangkal lagi kerana pernah beraksi bersama Autoknockout dan Blacklist International sebelum ini.


Head over to Epic Games’ webstore and claim a copy of the highly acclaimed Super Meat Boy for free on Windows PC!

From 28th December until 10th January, Epic Games (yes, the makers of Fortnite) are giving away free copies of Super Meat Boy. All you have to do is have an sign into your epic games account, claim Super Meat Boy, and checkout. The game will then install to your PC via the Epic Games Launcher – the same one used to play Fortnite.
https://www.epicgames.com/store/en-US/product/super-meat-boy/home

For those of you unfamiliar with the title, Super Meat Boy is an old classic from the golden era of Flash games (first released on Newgrounds) that has since been remade. Designed by Edmund McMillen and Tommy Refenes of Team Meat, this indie game is a rage-inducing, tough-as-nails platformer. You control a red, cube-shaped character known as Meat Boy, who must save his girlfriend, Bandage Girl, from the villain Dr. Fetus by surviving over 300 punishing levels where you have to avoid hazards and obstacles. There are also many player-created levels available for free – if you do manage to beat all the levels but want to play more.

This classic game will soon be getting a sequel sometime in April 2019 called Super Meat Boy, so why not prepare yourself for with the OG Super Meat Boy while you still can – for free?

Otherwise, you could also share this article to your ragey, completionist friends and watch them tear their hair out in frustration. This game is seriously hard.


Ramai yang menantikan jika e-sukan akan dipertandingkan di Sukan SEA akan datang di Hanoi, Vietnam pada 2021. Seperti yang kita tahu, dua tahun lalu e-sukan dijadikan acara berpingat di dalam Sukan SEA di Filipina yang mana atlet negara, Dr. Yew Weng Kean berjaya memperoleh emas.
Pada tahun depan, sekali lagi e-sukan akan dipertandingkan dan nampaknya seperti ada perubahan.
Menurut jurulatih untuk pasukan Free Fire Indonesia, TeamNXL, e-sukan Free Fire dan FIFA Online 4 akan disertakan dalam Sukan SEA Hanoi tapi tiada Dota 2 dan Tekken 7.
E-sukan dipertandingkan sebelum ini seperti Mobile Legends, Starcraft II, Arena of Valor dan Hearthstone dikekalkan.

View this post on Instagram

A post shared by FISAL JUNIOR 46 👑 🇮🇩 (@nxlfisaljunior46)

Jika langkah ini dibuat, ia tidak mengejutkan kerana Free Fire mempunyai playerbase yang ramai di Asia Tenggara, begitu juga FIFA Online 4. Tapi agak menyedihkan kerana Dota 2 adalah permainan popular e-sukan sejak dulu dan Tekken 7 juga mempunyai ramai atlet berbakat di Malaysia.
Info ini bagaimanapun belum lagi rasmi kerana tiada kenyataan daripada negara penganjur lagi.
Sukan SEA Hanoi 2021 akan dijalankan pada 21 November hingga 2 Disember tahun depan.


Masih ingat Jason? Friday the 13th: The Game akan mempunyai update terbaru yang memfokuskan big engine yang dibangunkan oleh Gun Media dan IllFonic tapi update itu takkan datang bulan ni.
Ia akan membuatkan game ini dimainkan dalam versi baru Unreal Engine. Selain itu, pemain boleh harapkan ciri baru seperti Single Player Challenges, Victoria, kemajuan AI Bot, pertukaran senjata, Legendary Perks dan lain-lain. Mereka juga berkata akan menyelesaikan masalah lain termasuk bug dan glitches sebelum mengeluarkan update terbaru ini.

Bagi yang dah melihat video itu pastinya susah untuk bezakan apa yang berubah dalam dua versi ini. Mungkin mereka yakin grafik akan jadi lebih baik tapi Nixon menjawab, ia bukan berkaitan perubahan grafik. Pemain akan perasan game ini kelihatan sikit gelap untuk membuatkan pemain lebih menggunakan lampu suluh.
Ramai juga yang menggesa developer meletakkan lebih banyak perhatian kepada model karakter tapi dari segi positifnya, lebih banyak ciri baru diperkenalkan dan atmosfera lebih gelap adalah untuk menyokong kadar frame yang lebih tinggi.
Sumber: Comicbook


Sekali lagi mewakili negara, siapa lagi kalau tak bukan FrostFire CS:GO!
Sempena kelayakan terakhir Malaysia bagi acara World Electronic Sports Games (WESG), FrostFire menang ke atas pasukan tempatan, Cove Esports dengan markah 2-0.
Bagi peta pertama, mereka memperoleh markah 16-5 dan peta kedua pula dengan skor 16-14, begitu sengit sekali!

Mereka akan bertarung pula di satu lagi kelayakan seterusnya bagi peringkat Asia Tenggara pada bulan November ini berdepan dengan skuad hebat seperti Vindicta dari Singapura, Nemesis Gaming dari Myanmar dan ramai lagi.
Pengarah E-Sukan FrostFire, Clement Hui berkata, pihaknya memberi bantuan sewajarnya kepada ahli pasukan untuk persembahan terbaik.
“Dari segi latihan, kami sediakan fasiliti yang sesuai iaitu Pantheon untuk meningkatkan prestasi pemain-pemain ini selain menyediakan jurulatih yang pakar,” katanya.
Kejayaan FrostFire tak terhenti dari situ. Menurut Clement, mereka juga akan cuba beraksi dengan baik di IESF dan Zowieland.
“Dari situ kami akan mencari pasukan berbakat untuk latihan ‘scrim’ dan juga merancang strategi dan latihan yang disediakan oleh jurulatih,” katanya.
Kami dari MyGameOn mengucapkan selamat maju jaya kepada FrostFire CS:GO dan diharap mereka akan berjaya melepask pusingan kelayakan Asia Tenggara tak lama lagi.


Organisasi e-sukan tempatan, FrostFire melepaskan satu-satunya skuad Counter Strike: Global Offensive mereka yang dianggotai oleh lima anak muda berbakat, Aiman Azham, Ashraf Firdaus, Shamir Zaman, Mohd Arsad dan Haiqal Nagib.
Mereka juga melepaskan pemain-pemain skuad PUBG. Berita itu diumumkan di laman Facebook page rasmi FrostFire.

Mengikut catatan di posting tersebut, FrostFire mempunyai beberapa pertukaran roster termasuklah melepaskas pemain bintang mereka, d4v41 yang dibeli oleh skuad Singapura, BOOT LETOU.
Selain itu, dua bakat muda baru, Avirity dan Nutr1x menyertai tidak lama dulu sebelum Nutr1x digantikan oleh hiqa1 bagi roster CS:GO.
Sepanjang tahun ini, mereka bermain di LAN Final untuk kejohanan Charleroi Esports, menggantikan BOOT yang menarik diri.
FrostFire CS:GO juga layak ke kejohanan Omen Challenger Series 2019 yang berlangsung di Jakarta baru-baru ini. Dalam pertandingan itu, mereka bagaimanapun gagal ke playoffs.
—-
Pada masa sama, FrostFire membuka peluang untuk orang ramai menyertai skuad profesional mereka dengan menghantar butiran profil.
(Sumber: FrostFire. // Foto: Facebook / FrostFire)


Berita mengenai Fire Dragoon dibubarkan masih hangat diperkatakan di laman sosial tapi itu bukan bermakna pengakhiran mereka selamanya.
Terbaru, FrostFire Sdn Bhd, sebuah organisasi e-sukan yang diketuai oleh bekas Ketua Pegawai Eksekutif (CEO) Fire Dragoon Esports akhirnya diumumkan beroperasi dan En. Fire Kam akan cuba mengikuti kejayaan organisasi terdahulunya. Fire Kam antara individu pertama yang membina ekosistem e-sukan yang lebih lengkap dengan membantu pasukan profesional menerusi penyediaan infrastruktur dan sokongan dalam karier berkaitan.
Bekas CEO Fire Dragoon, Fire Kam. Kredit gambar: Fire Dragoon
“Kami bercadang untuk fokus kepada pelan yang lebih kukuh seperti mempunyai pengurus sepenuh masa dan jurulatih bagi setiap pasukan. Kami juga aktif meneroka sports science practise untuk pasukan kami walaupun di fasa permulaan.
“Kami juga antara organisasi e-sukan di Malaysia yang memilih dan melatih pemain untuk bersaing dalam e-sukan dan juga membantu mereka menjadi public figure terutamanya dari kaca mata media dan penonton e-sukan,”
Pengalaman 2 tahun dalam e-sukan juga membantu Fire Kam dalam pelbagai aspek dan hala tuju untuk mencipta pasaran e-sukan yang stabil.
“Saya percaya pengalaman bersama Fire Dragoon akan membawa FrostFire ke tahap lebih baik berbanding sebelum ini,”
Fire Kam juga akan ditemani oleh Pengarah Urusan Brighstar Computers, Franky How yang akan menyertai sebagai salah seorang pengarah dalam FrostFire.
 “E-sukan sekarang berada dalam keadaan yang baik. Selepas mendapat tahu lebih mendalam tentang bisnes dalam e-sukan seperti arena e-sukan, The Pantheon, saya nampak potensi yang besar dalam pasaran dan ingin berkerjasama dengan Fire.
Dengan pengumuman ini, FrostFire tak terhad kepada pasukan dengan platform PC tapi meneroka ke platform seperti permainan mudah alih Arena of Valor dan Mobile Legends. PUBG dan Fortnite juga dipertimbangkan dan fighting games seperti Street Fighter V, Tekken 7 ataupun Clash Royale.
Nota Editor: Tahniah kepada Fire Kam dan semoga berjaya dengan FrostFire! Lepasni mungkin kita akan saksikan pasukan-pasukan baru yang akan ditubuhkan untuk arena kompetitif e-sukan tak lama lagi!


Kejohanan Dunia Sukan Elektronik Asia Tenggara (WESG SEA) sudah pun memulakan peringkat kumpulan pada hari ini.
Wakil Malaysia, FrostFire (CS:GO), WG.Unity (Dota 2) dan Sphynx (CS:GO Women) akan bertanding untuk merebut slot Grand Final di acara utama yang akan bermula pada Sabtu ini hingga Ahad di Quill City Convention Centre, Kuala Lumpur.
Selain ketiga-tiga permainan ini, terdapat juga kategori lain iaitu Starcraft 2, Vainglory, Hearthstone dan Hearthstone (Women). Kejohanan ini mengumpulkan hadiah wang tunai keseluruhan RM313,700!

Sphynx.My menukar roster mereka baru-baru ini bagi persiapan menghadapi WESG SEA Final ini. Ini adalah kejohanan yang sangat penting untuk mereka. Sebagai satu-satunya wakil Malaysia, pastinya mereka ingin membuktikan kehebatan pemain tempatan yang terdiri daripada golongan wanita.
Baca lanjut: Sphynx Tukar Roster Baru

FrostFire pula tak berhenti mengejar lebih banyak kemenangan selepas bergelar juara MSI CS:GO Team Battle Royal.
Baca lanjut: FrostFire juara MSI CSGO Team Battle Royal

WG. Unity mengalami proses penukaran pemain sejak kebelakangan ini. Dengan roster baru, mereka mengharap untuk memenangi kejohanan ini untuk mara ke Global Finals.
Di bawah adalah jadual untuk peringkat kumpulan dan juga Grand Final nanti!

Korang boleh usha kesemua stream dari peringkat kumpulan hingga ke grand final di Twitch mereka dan di Facebook WESG SEA.
Dota 2: Klik LINK ini.
CS:GO: Klik LINK ini.
Kami dari MyGameOn pastinya mengharapkan wakil Malaysia ini buat yang terbaik untuk layak ke Grand Final dan seterusnya di Global Finals nanti. Semoga berjaya!
Kesemua gambar adalah sumber dari FB Sphynx.My, FrostFire dan WarriosGaming.Unity.


Selepas pengumuman skuad wanita pertama mereka untuk League of Legends, nampaknya FrostFire bersedia untuk mendedahkan skuad mereka yang seterusnya pula dalam PUBG.
Mereka dianggotai oleh Jing Horng “Dreams” Lee, Yu Yan “CatFan” Tan, Tuck Yi “Xummer” Lai dan Elliot “Reviax” Xavier (kapten).
Skuad ini akan memulakan kembara e-sukan mereka dengan menyertai pusingan kelayakan MY/SG bagi Kejohanan PUBG Asia Tenggara Musim Kedua (PSC 2019) pada 22 Jun ini. Segala info untuk pertandingan itu korang boleh rujuk di SINI.
Pasukan Geek Fam pula menerima jemputan terus selain skuad tempatan yang dianggotai oleh streamer Sean “BadMaN” Tan, Battle Arena Elites juga dijemput ke kejohanan itu.
“Musim baru dengan roster baru yang memfokuskan pada kejohanan akan datang bagi fasa 3. Terima kasih kepada peminat kerana menyokong kami dan kami akan cuba yang terbaik untuk memberikan persembahan menarik kepada semua,” – kapten FrostFire PUBG, Elliot.

Gambar featured image: FrostFire


Nik Mohd Hafizuddin Nik Mohd Kamil atau Fryzo tidak lagi menjadi jurulatih bagi pasukan Mobile Legends, Red Esports.
Berita itu diumumkan dalam satu posting ringkas di Instagram @redesports, hari ini.

Dalam pengumuman itu, mereka mengucapkan terima kasih kepada Fryzo atas sumbangan dan dedikasi beliau kepada pasukan.
Tambah mereka, Fryzo membawakan perspektif baharu kepada pasukan dan membantu mereka untuk berkembang ke arah lebih baik.
Pada playoffs liga profesional MLBB (MPL MY) musim ketujuh yang berlangsung pada Jumaat, Red Esports berjaya mendapatkan tempat keempat lalu membawa pulang wang tunai AS$3,000 (RM12,384).
Foto: Red Esports


Kanak-kanak yang membesar pada hujung tahun 90-an dan awal 2000 pasti mengenali Full Metal Alchemist. Malah, siri anime ini dianggap salah satu anime terpanas pada musim ia ditayangkan, dan pastinya ia mempunyai peminat tegar siri itu. Kini, Full Metal Alchemist bakal melancarkan permainan mudah alihnya tersendiri, iaitu Full Metal Alchemist Mobile.

Square Enix mengumumkan Fullmetal Alchemist Mobile akan dilancarkan untuk iOS dan Android pada musim panas 2022 di Jepun sebagai permainan percuma dan disertakan pembelian dalam aplikasi.

Berdasarkan video treler di atas, permainan ini adalah genre Fighting seperti Tekken dan Soul Caliber. Permainan ini juga akan mengikut jalan cerita anime asal yang dilancarkan sekitar 2 dekad lalu.

Setakat ini, Square Enix hanya mengumumkan pelancaran di Jepun dan belum memaklumkan apa-apa tentang pelancaran global. Jika anda berminat, anda boleh mendaftarkan minat anda di sini.
Sumber rujukan: Gematsu


VALORANT Champions Tour Last Chance Qualifier bagi zon Asia Pasifik sudah pun melabuhkan tirai selepas berlangsung daripada 11 Oktober hingga 17 Oktober.
APAC Last Chance Qualifier ini menyaksikan 10 pasukan daripada seluruh negara Asia Pasifik daripada Jepun, Korea, Asia Tenggara dan Asia Selatan bersaing untuk mendapatkan kedudukan ke VALORANT Champions yang akan diadakan pada Disember ini.
Perlawanan pusingan Grand Final yang berlangsung semalam 17 Oktober menyaksikan pasukan daripada Asia Tenggara, FULL SENSE menentang wakil Jepun, Northeption dengan perlawanan lima terbaik (BO5), di mana FULL SENSE menewaskan Northeption dengan 3-2.

FULL SENSE WINNING MOMENT!
🎥 https://t.co/MDpRTZHFHp | #VALORANTLCQ APAC pic.twitter.com/fnSU67uKJZ
— VALORANT Champions Tour KR (@valesports_kr) October 17, 2021

Dengan keputusan itu, FULL SENSE berjaya menjadi wakil Asia Tenggara bagi kejohanan dunia VALORANT Champions 2021, hujung tahun ini.
Sumber: VALORANT Esports.


Square Enix akan melancarkan Fullmetal Alchemist Mobile di Jepun tidak lama lagi.
Kini beberapa trailer watak-watak dari Fullmetal Alchemist juga diperkenalkan termasuk gameplay.
Bagi yang tidak mengetahui mengenai Fullmetal Alchemist, kisah ini menceritakan mengenai dua adik-beradik Edward dan Alphonse Elric yang cuba menghidupkan ibu mereka kembali namun cubaan itu gagal.
Edward kehilangan tangan dan kakinya manakala Alphonse kehilangan seluruh badan kecuali rohnya sahaja.
Permainan ini akan memberi fokus kepada permainan taktikal.

Ini adalah karakter yang bakal dikeluarkan nanti dalam Fullmetal Alchemist Mobile.

Edward Elric
Alphonse Elric
Winry Rockbell
Izumi Curtis
Sig Curtis
Roy Mustang
Riza Hawkeye
Jean Havoc
Heymans Breda
Vato Falman
Kain Fuery

Alex Louis Armstrong
Maes Hughes
Maria Ross
Oliver Mira Armstrong
Buccaneer
Miles

Ling Yao
Lan Fan
Fu

Scar
May Chang
Yoki
Tim Marcoh

Tidak dilupakan juga barisan Homunculus yang menjadi para antagonis utama dalam Fullmetal Alchemist Brotherhood.

Lust
Gluttony
Envy
Greed
Sloth

Permainan ini akan dilancarkan tidak lama lagi dan ramai peminat Fullmetal Alchemist berharap versi Global akan dilancarkan juga.


Pasukan LPL China, FunPlus Phoenix (FPX) kini memperkenalkan barisan roster baharu mereka untuk menghadapi musim 2022.
FPX mengekalkan Lwx di dalam pasukan, dan mereka membawa masuk Beichuan dan Jiang daripada barisan roster akademi FPX.

[FPX LoL Division Initial Form for 2022 Season]
TOP: xiaolaohu
JUG: Beichuan
MID: Gori
ADC: Lwx
ADC: jiang
SUP: Hang
SUP: Lele
Keep faith and passion to make infinite possibilities!
Fly Phoenix, Fly!🔥#FPX #FPXLOL pic.twitter.com/Xbv4vERo9M
— FPX (@FPX_Esports) December 18, 2021

Berikut ialah barisan baharu bagi FPX untuk musim 2022:

Ping “xiaolaohu” Xiao-Hu – Top Laner
Yang “Beichuan” Ling – Jungler
Kim “Gori” Tae-woo – Mid Laner
Lin “Lwx” Wei-Xiang – AD Carry
Luo “jiang” Bai-Jiang – AD Carry
Fu “huang” Ming-Hang – Support
Dang “Lele” Bo-Lin – Support

Kemasukan pemain-pemain baharu ini adalah bagi menggantikan tiga pemain mereka iaitu Doinb, Shenyi dan Crisp yang meninggalkan pasukan itu baru-baru ini.
FPX sebelum ini pernah mencatatkan beberapa kejuaraan antaranya World Championship 2019, Spring Split dan Summer Split 2021.
Namun, mereka gagal untuk memperoleh kemenangan bagi World Championship 2021 selepas tewas di peringkat kumpulan.
Mungkin dengan perubahan barisan roster kali ini, FPX mampu untuk membawa pulang piala World Championship 2022 seperti kejayaan mereka semasa 2019.
Sumber: Dot Esports


GamesRadar+ telah mengumumkan Future Games Show 2020, sebuah acara pembentangan permainan video yang bakal berlangsung pada hujung minggu ini.
Mengikut waktu Malaysia, Future Games Show 2020 akan disiarkan secara langsung melalui YouTube, Twitch, Facebook, dan laman web GamesRadar+ pada 7 Jun 2020 pada waktu 5AM.

Acara tersebut akan dihoskan oleh dua pelakon suara yang sangat popular dalam kalangan pemain PlayStation iaitu Nolan North dan Emily Rose. Mereka merupakan pelakon suara untuk watak Nathan Drake dan Elena dari siri permainan video Uncharted.
Lebih daripada 30 permainan video akan dipertunjukkan di Future Games Show 2020. Antara syarikat-syarikat yang terlibat adalah Square Enix, Deep Silver, Devolver Digital, Team17, dan banyak lagi.
GamesRadar+ menjanjikan acara tersebut akan mempertunjukkan temu bual, perbincangan, pertunjukkan trailer permainan video, dan banyak lagi.
Sumber: GamesRadar+, Gematsu
Ikuti kami di Facebook dan Instagram.
Saksikan kami di YouTube.


FWD Takaful pada 15 Oktober lepas, melancarkan sebuah permainan video untuk peranti mudah alih yang menekankan sikap tolong-menolong dan penjagaan komuniti yang mempamerkan semangat takaful, Komuniti Kita.

Permainan ini berlatarkan Malaysia pada abad ke-21, termasuk kawasan kampung, mengenai Ali, Aisyah, Mary dan Chen yang juga graduan universiti mempunyai cita-cita tinggi dan matlamat kewangan yang besar.
Matlamat permainan ini ialah pemain perlu membantu karakter-karakter untuk mencapai impian mereka dengan dibantu oleh F8, sebuah robot yang versatil sambil kongsi manfaat takaful bersama komuniti tanpa mengira darjat.

Menangi hadiah menarik sepanjang promosi Komuniti Kita!
Sempena mempromosikan permainan ini, TWD Takaful juga menjalankan sebuah kempen yang akan berlangsung daripada 15 Oktober hingga 31 Disember ini.
Melalui kempen ini, ia bertujuan untuk menggunakan permainan video bagi mempromosikan celik kewangan dengan sasaran untuk belia berusia 13 hingga 22 tahun.
Selain itu, FWD Takaful juga mengadakan giveaway melalui laman sosial mereka untuk mereka yang memuat turun permainan ini. Anda berpeluang memenangi hadiah-hadiah menarik seperti Apple AirPods, papan kekunci Razer, tetikus, set kepala, iPad Mini dan baucar Shopee.
Komuniti Kita ini sudah tersedia untuk dimuat turun di platform Android di Google Play Store dan iOS di Apple App Store.
Untuk maklumat lanjut mengenai permainan ini sila layari SINI. Selain itu, ikuti laman sosial mereka di Facebook, YouTube dan Instagram.


D3 GO! mengumumkan permainan mudah alih baharu iaitu G.I. Joe: War On Cobra dan ia akan rasmi dilancarkan pada 20 Januari ini di Android.
Melihat kepada gameplay dari video yang ditayangkan di bawah, game ini mempunyai corak permainan seakan Clash of Clans yang mana anda boleh menghantar sepasukan askar perang dan mempertahankan kubu dengan membina dan menaik taraf menara pertahanan.

Anda juga boleh memilih pihak bekerjasama dengan G.I. Joe Heroes ataupun Cobra Villains. Selain itu, pemain juga boleh mengumpul hero, watak jahat, askar dan kenderaan untuk menyiapkan misi bagi mendapatkan sumber tambahan dan ganjaran istimewa.
Game ini pastinya akan menggunakan in-app purchases untuk mempercepatkan proses anda dalam permainan tapi bukanlah sampai ke tahap pay2win.
Walaupun hampir sama seperti permainan mudah alih berkonsepkan strategi lain, peminat G.I. Joe pasti akan mencuba permainan ini. Lagipun, boleh pilih untuk berada di pihak mana, jadi ia satu kelainan untuk pemain.
Ia sudah pun boleh dimainkan di iOS tapi tidak lagi hadir ke Malaysia (akan lancar pada 20 Januari juga).
(Sumber: Android Police)
Ikuti kami di Facebook dan Instagram.
Saksikan kami di YouTube.


Rasa macam baru semalam Mid-Season Invitational berakhir, sebuah kejohanan besar League of Legends yang mengumpulkan pasukan terbaik daripada pelbagai rantau.
G2 Esports antara nama besar yang disebut-sebut sebagai wakil liga Eropah (LEC) namun mereka tewas di tangan MAD Lions.
Penyandang LEC sejak 2019 itu mengalami kesukaran berhadapan MAD Lions dalam patch baharu dan mereka tewas, jatuh ke pusingan lower bracket.
Selepas itu, mereka tidak berjaya melepasi halangan diberikan pasukan Rogue di lower bracket. Ini adalah pertama kali G2 tersingkir selepas bergelar juara LEC untuk empat musim berturut-turut.
Bagi menyemarakkan lagi arena kompetitif LEC yang akan memulakan musim panas, Riot Games meletakkan G2 dan MAD Lions dalam perlawanan pembukaan pada 11  Jun ini.

An absolute banger to kick off Summer: @MADLions_EN vs @G2esports!
The #LEC Summer schedule is now available: https://t.co/JiGisuRkUp pic.twitter.com/MaoKEvilYx
— LEC (@LEC) June 3, 2021

Liga musim panas itu akan berjalan selama hampir dua bulan dan tamat pada 1 Ogos nanti.
Peminat-peminat G2 pastinya tidak sabar menyaksikan kembali idola mereka bertarung di gelanggang LEC yang akan dianjurkan secara dalam talian.
Foto: Dot Esports


Dalam sebuah temu ramah bersama akhbar digital 1 News, Gabe Newell (Presiden Valve) berbicara tentang perancangan syarikatnya dalam pembangunan permainan video dan e-sukan.
Gabe kini sedang menetap di New Zealand bersama keluarganya. Beliau mula bercuti di sana pada bulan Mac tahun lepas dan membuat keputusan untuk meneruskan penginapan di sana apabila pandemik COVID-19 mula merebak di seluruh dunia.
Foto: 1 News
New Zealand merupakan salah satu negara yang berjaya mengawal penularan wabak COVID-19. Jumlah purata kes baharu harian di negara tersebut tidak mencecah tiga angka sejak bulan April tahun lepas.
Keadaan sebegini memberi keyakinan kepada Gabe untuk merancang acara-acara fizikal seperti kejohanan besar. Beliau berpendapat bahawa The International dan CS:GO Major Championship berkemungkinan dianjurkan di New Zealand pada masa depan.
Gabe juga mengesahkan bahawa Valve sedang membangunkan beberapa permainan baharu. Kejayaan permainan terbaru mereka, Half-Life: Alyx, memberi semangat baharu kepada para pembangun di Valve.
Beliau tidak menyatakan sama ada Half-Life 3 termasuk dalam senarai projek baharu di Valve. “Pelancaran Half-Life: Alyx mewujudkan momentum dalam syarikat ini untuk menghasilkan lebih banyak permainan single player,” kata Gabe.
Sumber: 1 News
Foto: 1 News
Ikuti kami di Facebook dan Instagram.
Saksikan kami di YouTube.


FaZe Clan, sebuah organisasi e-sukan mengumumkan entiti umum melalui sebuah gabungan yang akan menjadikan syarikat itu bernilai AS$1 billion (RM4.15 billion).
Gabungan organisasi itu berlaku bersama sebuah syarikat bernama B. Riley Principal 150 Merger Corp (BRPM) – iaitu sebuah syarikat yang diasaskan dan mengumpul dana khusus untuk bergabung atau memilik syarikat lain.
Melalui gabungan ini BRPM akan membayar FaZe Clan kira-kira AS$291 juta (RM1.2 billion) yang mana dana itu akan digunakan dalam usaha mereka berkembang ke peringkat global. Dalam masa yang sama, BRPM juga akan menukar nama kepada FaZe Holding Inc. dan akan menggunakan simbol FAZE.

For you, the fans.
Our biggest announcement to date: FaZe Clan is going to become a publicly traded company. https://t.co/HaHJtFIglW pic.twitter.com/YNYLpvVIRo
— FaZe Clan (@FaZeClan) October 25, 2021

Transaksi ini akan berakhir pada suku pertama 2022 dan peranan Lee Trink sebagai CEO FaZe akan kekal selain menjadi badan pengerusi.
FaZe Clan ditubuhkan pada 2010 sebagai sebuah pasukan Call of Duty yang kini sudah mempunyai 350 juta pengikut di kesemua media sosial mereka, termasuk saluran mereka sebagai pencipta kandungan.
Kini, mereka mempunyai pasukan e-sukan yang meluas seperti Call of Duty, CS:GO, PUBG, Rainbow Six Siege, FIFA, VALORANT, Fortnite dan Roccket League. Bahkan jenama mereka juga berkembang di pelbagai kategori seperti permainan, produk gaya hidup, barangan sukan dan lain-lain lagi.
Artikel ini diterjemah daripada IGN SEA.


Bahang Liga E-sukan Malaysia (MEL) 2022 semakin terasa apabila kejohanan itu bakal diadakan selama dua hari iaitu hari ini dan esok.
Perkara yang menarik bagi edisi kali ini kerana Free Fire dipertandingkan bagi kelayakan setiap negeri seperti dua permainan lain, PUBG Mobile dan Mobile Legends:Bang Bang.
Format yang dibentuk oleh pihak penganjur dan persatuan e-sukan negeri tampak memberi satu inisiatif buat pemain berstatus semi-pro untuk menyerlahkan bakat di peringkat kebangsaan.
Tambahan lagi, setiap pasukan akan mempunyai paling maksimum seorang pemain profesional yang sudah bermain kejohanan major dianjurkan secara rasmi oleh Garena Free Fire.
Hal ini dilihat dapat memberi dorongan daripada pemain yang berpengalaman kepada yang masih baru supaya wujud persaingan yang sihat.
Berikut adalah pembahagian kumpulan untuk dimainkan hari ini:
Kumpulan A

Fastkill Nov4 (Perak)
Red Angel (Kedah)
Noxscape Ez (Terengganu)
Notx Infinity (Negeri Sembilan)
Utara Esports (Perlis)
Era Squad (Sarawak)
Freedom Rumble (Selangor)
Noxscape Nova (Labuan)

Kumpulan B

Sabah Pipol (Sabah)
Orv.Enchanted (Melaka)
KEA (Kelantan)
Tok Dalang (Johor)
Never Give Up (Pahang)
Tactical Intex  (Putrajaya)
KenotBrain (Kuala Lumpur)

Empat pasukan teratas setiap kumpulan akan melayakkan diri ke Grand Final pada esok bagi merebut hadiah wang terkumpul sebanyak RM25,000.
Liga E-sukan Malaysia (MEL) 2022 Free Fire akan diadakan secara offline bertempat di ESI Hub, Spacerubix, Puchong dan akan bersiaran langsung di Facebook Esports Integrated (ESI).


Siapa sangka, main game dekat telefon pun dah boleh membuatkan seorang gadis berusaha mengejar impian sebagai pemain PUBG Mobile terbaik di Malaysia.
Nama NorFarah Shahira Mohd Nizam mungkin tak berapa dikenali oleh umum tapi gadis berusia 22 tahun ini bukan saja dikenali dalam komuniti PUBG Mobile di Malaysia, malah namanya sering disebut-sebut selepas mendapat tempat ketiga di kejohanan PUBG Mobile Club Open Malaysia Finals sebentar tadi.

Beliau yang juga ahli kumpulan Junior Talent berganding bahu bersama Mohamad Nazeri Shahrin Affan, 20, Mohamad Harith Iskandar Badrul Hisham, 19, Muhammad Fikri Adli Md Nizam dan Izzat Abdul Aziz, 19 berjaya membawa pulang wang tunai RM4,900. Menariknya, NorFarah atau lebih dikenali sebagai Missfarr adalah satu-satunya gadis dalam pasukan itu. Pasukan Junior Talent diurus oleh The Gaming Co dan Mobile Gaming Co.
Ketika ditemui selepas majlis penyampaian hadiah, Missfarr menceritakan pengalamannya bermain PUBG Mobile kepada penulis.
“Saya bermula main game online sejak usia 8 tahun. Masa itu, saya cuba main Counter-Strike.
“Ketika menginjak usia 21 tahun, saya mula serius dalam arena kompetitif. Saya mula masuk pertandingan PUBG Mobile sebab nampak e-sukan ini boleh dijadikan punca pendapatan.
“Pada mulanya join tournament kecil-kecilan dan banyak kali juga jadi juara sebelum pertandingan SUKMA Perak yang betul-betul membuka mata saya tentang potensi dalam e-sukan ini,”
Bersama Junior Talent
Missfarr (paling kanan) bersama ahli kumpulannya, Junior Talent
Missfarr menyambung, skuad Junior Talent ini baru saja ditubuhkan bulan lalu dan mereka sudah menyertai empat pertandingan di mana kejohanan paling berprestij mereka pernah sertai ialah EPIC Perak dan menjadi naib juara.
Sebagai seorang gadis, beliau sentiasa tidak terlepas dari stigma mengatakan wanita tidak handal bermain game dan patut ceburkan diri dalam bidang lain.
“Tipulah kalau tiada jatuh bangun dalam karier ini. Pada awalnya, memang susah juga saya nak biasakan diri dalam kumpulan didominasi lelaki.
“Tapi Alhamdulillah, ahli kumpulan saya selalu ajak berlatih bersama dan tak pernah perlekehkan kemahiran saya. Berbeza dengan permainan lain, PUBG Mobile ini sebenarnya ramai pemain wanita. Jadi kalau saya tak mulakan (tunjuk contoh), bila lagi?,”
Tidak gentar dengan cabaran, gadis ini selalu menerima sokongan daripada netizen dan ahli kumpulannya.
“Berbeza berbanding dulu, sekarang lebih ramai yang menyokong dan tak mempersoalkan kenapa saya bermain secara kompetitif malah ahli kumpulan juga sentiasa beri semangat kepada saya.
“Memang adakalanya saya akan down tapi mereka cuba faham macam mana untuk bawa berbincang dan betulkan keadaan. Boleh kata yang mereka memang faham untuk melayan karenah seorang gadis,”
Dapat sokongan ibu bapa

Kata Missfarr, pada mulanya ibu dan ayahnya melihat hobi ini membuang masa dan tak boleh pergi jauh.
“Bukan saja kena marah tapi juga mereka kata ia membuang masa dan sebagainya. Tapi saya tetap nekad dan buktikan kepada mereka sebaliknya dengan menyertai lebih banyak pertandingan dan cuba jadi yang terbaik.
“Selepas menang tadi, mak terus call. Mengalir air mata mak apabila dapat tahu saya layak pergi ke Shanghai, China.
“Sebelum bertanding, mak ada bagi kata-kata semangat. Alhamdulillah, saya buat semua ini bukan untuk diri sendiri tapi untuk keluarga saya,”
Gadis yang berasal dari Melaka ini menasihatkan kepada gadis di luar sana yang ingin menceburi dalam bidang e-sukan perlulah cekal hati.
“Kalau ada kemahuan tu, teruskan je. Kalau minat, ambil nasihat keluarga dan buat yang terbaik.
“Walaupun kita ni perempuan, kena yakin dan terus kejar impian tanpa perlu fikir apa orang nak kata,”
PUBG Mobile Club Open Malaysia Finals dianjurkan oleh VSPN dengan kerjasama Mineski Events Team (MET) Malaysia dan disokong oleh Tencent.
Bagi yang tak dapat usha livestream atau saksikan secara langsung di Quill City Mall hari ini, korang boleh ke Facebook PUBG Mobile  bagi menonton tayangan ulangan di sana.
Baca lanjut: Genexsus juara PUBG Mobile Club Open Malaysia Finals
Ikuti kami di Facebook dan Instagram.
Saksikan kami di YouTube.


Ramai orang menyangkakan gaming dan pelajaran tidak boleh dicampur aduk dan salah satunya perlu dikorbankan untuk berjaya. Bagaimanapun, seorang gadis berhijab, Wan Khairunnisa Nur Sabrina, 22 berjaya membunuh tanggapan ini apabila tersenarai untuk Anugerah Naib Canselor di UiTM Raub, Pahang baru-baru ini.

Wan yang selesa dikenali dengan panggilan Sabrina berkata, perjalanannya hingga ke tahap ini bukanlah mudah. Untuk berada di tahap ini, memerlukannya berkorban banyak perkara.
“Sebelum ini saya dapat tawaran untuk menyambung pengajian dalam jurusan Bahasa Inggeris di UiTM tapi saya menolaknya dan memilih untuk sambung dalam Tingkatan Enam.
“Tapi entah kenapa, mungkin tak berapa kena dengan jiwa, saya berhenti dan kemudian menunggu tawaran sekali lagi di UiTM.
“Ketika itulah kehidupan saya mula berubah. Saya dapat tawaran pengajian Diploma dalam Pengajian Perbankan dan saya rasa ini lah masanya untuk belajar bersungguh-sungguh, tetapkan matlamat dan hargai tawaran diberikan Allah ini,” katanya ketika dihubungi MyGameOn.

SELALU STRIM PADA HUJUNG MINGGU

Sementara gadis lain seusianya selesa menonton wayang atau melakukan hobi santai lain, Sabrina memilih untuk strim dan bermain game kerana baginya, interaksi bersama penonton itu adalah pengalaman paling berharga.
“Hari Isnin hingga Jumaat memang jadual padat dengan kuliah. Jadi kalau waktu ini saya akan bermain game juga tapi jarang.
“Biasanya saya akan bermain Dota 2 dan Minecraft bersama kawan-kawan kuliah. Walaupun ia sekadar suka-suka, memang dah jadi satu hobi.
“Kalau tiba waktu hujung minggu, ini lah masa saya akan balik ke rumah keluarga untuk strim dan berinteraksi bersama penonton,” katanya yang juga ahli kumpulan Nerd Gaming Malaysia.
Ikuti perjalanan karier streaming Sabrina di page Facebook miliknya, Sabrina Zainal.
Tambah Sabrina, hujung minggu ini adalah waktu yang mana dia akan strim di laman Facebook miliknya.
“Saya akan mula strim selama beberapa jam. Kebiasaannya saya akan main PUBG Mobile kerana ia adalah game sesuai untuk main sambil berhibur melayan komen penonton.
“Ada juga yang bertanya tentang pelajaran dan kami berkongsi tip dan pendapat.
“Sebenarnya strim itu bukan hanya kita bermain game tapi kita sebagai penghibur berkongsi serba sedikit tentang kehidupan,” katanya.

MAIN GAME TAPI BELAJAR JUGA

Menurut Sabrina, dia memperuntukkan banyak masa untuk memfokuskan pada pelajaran dan strim hanyalah hobi separuh masa saja.
“Selalunya saya akan belajar dengan membuat nota sendiri dan bertanyakan pada pensyarah.
“Tapi untuk belajar dan strim ada cabaran tersendiri kerana perlu seimbangkan kedua-duanya dan perlu berdisiplin.
“Haikal Omar ibarat mentor kepada saya kerana dia berjaya tunjukkan contoh yang baik kepada pelajar untuk seimbangkan pelajaran dan bekerja separuh masa,” katanya.
Pencipta kandungan dan juruvideo, Haikal Omar (@Kalcubemaster). Gambar: Haikal Omar
Katanya lagi, kunci kejayaan untuk memenangi Anugerah Dekan pada setiap semester adalah doa dari ibu bapa.
“Cara saya, apa-apa pun tugas (assignment), presentation ataupun ujian, mesti saya akan minta ibu bapa doakan sebelum buat.
“Memang betul orang kata, doa ibu bapa itu sangat berkat.
“Senior pun ada sarankan untuk solat Istikharah dan solat Dhuha hari-hari.  Kadang-kadang kita tahu usaha tak cukup tapi Allah nak bagi rezeki,” katanya.
Tambah Sabrina, waktu paling ‘efisien’ untuk dirinya mengulangkaji bermula pada jam 4 pagi.

SUKAR YAKINKAN IBU BAPA
Segelintir remaja ada berdepan kesukaran untuk meyakinkan ibu bapa mereka tentang hobi streaming atau bermain game sebenarnya mampu menjana pendapatan. Bagi Sabrina, dia juga perlu menempuh rintangan sama namun tidak pernah berhenti memastikan ibu bapanya memahami hobinya ini.
“Susah saya nak terangkan kepada mereka yang streaming ini boleh menjana pendapatan. Saya cuba terangkan dari awal tentang Facebook Gaming dan bagaimana ia boleh ditukar menjadi kerjaya separuh masa.
“Alhamdulillah, selepas lama saya stream dan mereka tahu saya boleh imbangkan streaming dan belajar (melihat keputusan semester), mereka mula faham akan hobi ini,” katanya.
Menurut Sabrina, konsep streaming ini mungkin sesuatu yang asing kepada generasi terdahulu.
“Ia adalah konsep yang baru jadi mereka pun cuba faham apa yang saya minat. Selagi mereka boleh faham, Alhamdulillah saya rasa lega dan lebih yakin dengan apa saya buat,” katanya.

HALA TUJU SELEPAS INI
Selain strim, Sabrina juga aktif dalam komuniti gaming. Bergambar kenangan bersama ahli pasukan Call of Duty negara, RamPaGe Gaming.
Akhir kata, Sabrina masih belum membuat keputusan sama ada untuk menjadi full time streamer ataupun tidak. Walaupun keinginan kuat untuk berada dalam lapangan ini, Sabrina juga punya cita-cita tersendiri.
“Saya belum buat keputusan lagi. Sekarang ada keinginan nak sambung pengajian di peringkat ijazah sarjana muda,” katanya yang meminati jurusan kewangan.
Sementara itu, bagi gadis di luar sana yang ingin mengorak langkah sepertinya, kata Sabrina, niat kena betul.
“Tips saya adalah betulkan niat kenapa nak buat kedua-duanya (belajar dan strim). Saya buat sebab enjoy belajar dan pada masa sama suka main game.
“Kalau sanggup berkorban untuk kedua-dua (seimbangkan), kena ada jadual sendiri dan disiplin dalam mengikutinya.
“Cuba yang terbaik dan cuba untuk dapatkan Facebook Gaming Partner kerana itu cara ingin jana pendapatan sampingan,” akhirinya.
Gambar di dalam artikel ini adalah ihsan daripada Sabrina Zainal.


Artikel ini diterjemah daripada IGN SEA.
Cinta hati atas talian ini boleh dikatakan seperti Romeo dan Juliet versi moden. Namun harapan yang tinggi akhirnya menjadi pengalaman sedih untuk seorang gadis apabila dia ingin berjumpa dengan sorang lelaki yang selalu bermain Free Fire dengannya.

Pengalaman ini adalah pengajaran untuk pemain Free Fire dari Indonesia. Tinggal di Tangkit yang merupakan bandar di Jambi, Indonesia, gadis itu sanggup melakukan apa sahaja unuk berjumpa teman lelaki atas taliannya ini.
Apabila sampai di lapangan terbang Jambi dirinya dihampakan apabila teman lelaki yang disangka itu tidak muncul.
Mereka berdua dikatakan telah menjadi pasangan atas talian selama tiga tahun. Perempuan terperangkap di lapangan terbang Jambi itu dipujuk oleh kakitangan dari lapangan terbang itu.

Gadis itu juga memberitahu telah menyediakan 20 juta rupiah untuk diberikan kepada lelaki tersebut. Wang yang diperolehnya itu adalah hasil dari menjual motosikal ayahnya.
Setakat ini masih belum ada apa-apa berita mengenai lelaki itu ingin menipunya atau ini cuma situasi catfish.
Kejadian ini patut menjadi tauladan untuk para gamer muda di luar sana untuk tidak terjebak dengan percintaan atas talian ini dan sudah semestinya tidak menjual apa-apa di atas talian.
Baca artikel asal di laman web ini.


University of Technology Sarawak (UTS) kini akan membuka pusat e-sukan di kampus universiti mereka dan menjadi peneraju pembangunan e-sukan di antara universiti di Sarawak.
Menurut Dr Annuar Rapaee selaku Pengerusi UTS, pembangunan e-sukan ini akan menjadi tempat inovasi permainan video baharu dan memupuk lebih ramai pemain.
Dr Annuar yang juga Timbalan Menteri Pendidikan, Innovasi dan Pembangunan Bakat juga mengatakan UTS kini sudah mempunyai infrastruktur yang sesuai.
“Tambahan lagi, Nadrah Saufi juga kini akan menjadi wakil sukan Komanwel di Birmingham,” katanya.

View this post on Instagram

A post shared by Info Sibu (@infosibu)

Nadrah, gadis 25 tahun kelahiran Sibu ini sedang menjalani pengajian Sarjana Muda Pengurusan Teknologi  dan menjadi anak Sarawak mewakili Malaysia bersaing dalam pertandingan e-sukan Dota 2 di Sukan Komanwel 2022 di Birmingham.
Pertandingan ini bermula pada 1 hingga 8 Ogos ini dalam kategori Wanita Dota 2.
“Semuanya adalah disiplin diri. Nadrah menjadi contoh terbaik yang berkecimpung dalam e-sukan dan masih cemerlang dalam pembelajarannya di UTS,” tambah Dr Annuar lagi.
Selamat maju jaya untuk Nadrah dan pasukan nanti di Sukan Komanwel!
Rujukan: The Borneo Post


Bermain dalam pasukan profesional di arena kompetitif Mobile Legends pasti menjadi impian buat ramai pemain di luar sana.
Boleh dikatakan, hobi bermain permainan video itu akan bertukar menjadi rezeki dalam berbentuk wang untuk dibelanjakan.
Seperti kita sedia maklum, permainan Mobile Legends ini sangat popular di negara seberang Indonesia. MPL ID diiktiraf sebagai francais di dalam senarai pertandingan e-sukan Mobile Legends.

View this post on Instagram

A post shared by Game MLBB Mobile Legends ML (@emak_moba)

Sudah tentu berada di dalam sebuah pasukan MPL akan memberikan pendapatan yang lumayan. Menurut Celiboy dan Pai dari Alter Ego, mereka memperolehi pendapatan sebanyak 50 juta rupiah (RM14,000) untuk tempoh satu bulan.
Begitu banyak sekali pendapatan mereka untuk satu bulan, belum lagi ditambah dengan bonus jika memenangi piala untuk pasukan. Contohnya seperti Liga Profesional Mobile Legends (MPL), ia boleh mencecah sebanyak 200 juta rupiah (RM56,000) sebagai bonus kemenangan.
Namun begitu, untuk menjadi seorang pemain profesional bukanlah mudah dan memerlukan mental yang sangat kuat dan komitmen yang tinggi.
Mereka harus scrim selama 10-12 jam sehari dan tekanan yang diberikan dari pihak pengurusan serta peminat sangat tinggi untuk melihat sesebuah pasukan itu bergelar juara.
Sumber: @emak_moba


AMD telah mendedahkan gambar pertama siri kad grafik Radeon RX 6000 melalui akaun Twitter mereka. Pembentangan penuh mengenai siri kad grafik baharu ini akan berlangsung pada penghujung bulan Oktober ini.
Syarikat tersebut tidak menyatakan model kad grafik yang dipertunjukkan tetapi ia memang merupakan salah satu kad grafik baharu yang menggunakan seni bina RDNA 2.

Take a first look at the design of the new Radeon RX 6000 series. Our upcoming @AMD #RDNA2 graphics cards will feature a brand new cooler design, and you can study every angle yourself on our Fortnite Creative Island. 8651-9841-1639. pic.twitter.com/KGQAOXDivZ
— Radeon RX (@Radeon) September 14, 2020

Sepertimana Nvidia menonjolkan kad grafik flagship mereka iaitu GeForce RTX 3080 di GeForce Special Event, penulis yakin kad grafik yang dipertunjukkan di atas ialah Radeon RX 6700 XT, adik kepada Radeon RX 5700 XT.
Jika anda gemar bermain Fortnite, anda juga boleh melihat kad grafik di atas dalam permainan tersebut dengan mengunjungi Fornite Creative Island dengan kod 8651-9841-1639.
Ikuti kami di Facebook dan Instagram.
Saksikan kami di YouTube.


Drama melanda Dota 2 di rantau Negara Bebas Komanwel (CIS) makin menjadi-jadi baru-baru ini.
Gambit Esports mengumumkan pemain bintang mereka, Danil “gpk” Skutin yang digantung dari menyertai kelayakan ESL One Los Angeles 2020 kerana tidak mahu berlatih bersama ahli pasukannya (bootcamp).
Mereka menggantikan gpk dengan Rostisvlav ‘fn” Lozovoi dan pengumuman itu dibuat di Twitter pada hari Selasa lepas. Disebabkan kontraknya akan berakhir pada awal 2021, mereka menggantung saja kariernya buat sementara waktu.

Read full statement below ⬇ pic.twitter.com/fL84DRj5El
— Gambit Esports (@GambitEsports) February 4, 2020

Khabar angin mengatakan, gpk sebenarnya mahu sertai Virtus.Pro tapi tidak dikeluarkan dari kontrak bersama Gambit. Pemain berusia 18 tahun ini perlu mengambil risiko awal tidak boleh menyertai mana-mana pertandingan pro sehinggalah kontraknya tamat pada 2021.
gpk sertai Gambit pada Ogos lepas dan memberi impak kepada komuniti Dota apabila pasukan itu raih naib juara di ESL One Hamburg 2019.

fn kini kembali ke Gambit

Fn sebelum ini pernah bermain di StarLadder ImbaTV Dota 2 Minor pada Mac 2019 dan membawa Gambit ke tempat kedua. Sejak kariernya bermula pada 2014 dan bermain di bawah beberapa organisasi CIS seperti Insane Gaming, Power Rangers, Vega Squadron dan Team Empire.
Bersama Empire, mereka di tempat ketujuh The International 2019.
(Sumber: JoinDota)